qundao/data-zh-poetry huggingface dataset:
千顷山圆镜堂呈应禅师
作者：释道潜
朝代：宋

兹山嵯峨冠天下，一径萦云行两舍。
始穷绝顶见招提，碧阁丹楼屹如画。
门前池水滀蜿蜒，座上风雷惊昼夜。
峨眉五台夸壮观，品目真不此为亚。
伟哉南师非世人，开荒闢土初椎轮。
寥寥相望三百载，废兴一一难具陈。
丹丘大士来鼓舞，气象焕发重增新。
投金输赆走南北，法雨所被无涯津。
虚堂选胜得佳处，隆檐巨栋成逡巡。
窗扉洞达舒两目，异景错出罗蓁蓁。
朝云夜月常万顷，寒光炯炯如镕银。
堂中隠几人何似，湛若玉毛悬秋旻。
牓名圆镜示来客，庶使方寸无缁磷。
千顷山圆镜堂呈应禅师
作者：释道潜
朝代：宋

兹山嵯峨冠天下，一径萦云行两舍。始穷绝顶见招提，碧阁丹楼屹如画。门前池水滀蜿蜒，座上风雷惊昼夜。峨眉五台誇壮观，品目真不此为亚。伟哉南师非世人，开荒辟土初椎轮。寥寥相望三百载，废兴一一难具陈。丹丘大士来鼓舞，气象焕发重增新。投金输赆走南北，法雨所被无涯津。虚堂选胜得佳处，隆檐巨栋成逡巡。窗扉洞达舒两目，异景错出罗蓁蓁。朝云夜月常万顷，寒光炯炯如镕银。堂中隐几人何似，湛若玉毛悬秋旻。榜名圆镜示来客，庶使方寸无缁磷。
千顷廨院观司马才仲遗墨次韵
作者：释道潜
朝代：宋

濛濛春雨暗村桥，竹里禽啼婆饼焦。度谷倦闻车轧轧，穿林愁听马萧萧。细窥陈迹僧坊静，默想风流鄙吝消。浮魄沉魂今已矣，无人为作楚词招。
千顷廨院观司马才仲遗墨次韵
作者：释道潜
朝代：宋

蒙蒙春雨暗村桥，竹裏禽啼婆餠焦。
度谷倦闻车轧轧，穿林愁听马萧萧。
细窥陈迹僧坊静，默想风流鄙吝消。
浮魄沉魂今已矣，无人为作楚词招。
华亭道中
作者：释道潜
朝代：宋
体裁：七言绝句

白水茫茫天四空，黄昏小雨湿春风。五更百舌催残梦，月到官河柳影中。
南康与曾子宣内翰
作者：释道潜
朝代：宋

旗亭方喜会高标，杞国天崩促去桡。星渚风花朝冉冉，神林雨脚暮萧萧。飞流溅沫江翻怒，拆岸颓沙蜃倚骄。遥想英雄济川手，壮怀宁复畏倾摇。
南康与曾子宣内翰
作者：释道潜
朝代：宋

旗亭方喜会高标，杞国天崩促去桡。
星渚风花朝冉冉，神林雨脚暮萧萧。
飞流溅沫江翻怒，拆岸颓沙蜃倚骄。
遥想英雄济川手，壮怀宁復畏倾摇。
卜居智果方外以诗见寄次韵奉酬
作者：释道潜
朝代：宋

偶来湖上缉衡门，桐长脩柯竹有孙。引策每从佳处去，望云桥下是西村。青灯残篆夜寥寥，门外秋风振苇萧。惭愧高人能见忆，为余西望立溪桥。
卜居智果方外以诗见寄次韵奉酬·其一
作者：释道潜
朝代：宋

偶来湖上缉衡门，桐长修柯竹有孙。
引策每从佳处去，望云桥下是西村。
卜居智果方外以诗见寄次韵奉酬·其一
作者：释道潜
朝代：宋

偶来湖上缉衡门，桐长脩柯竹有孙。引策每从佳处去，望云桥下是西村。
卜居智果方外以诗见寄次韵奉酬·其二
作者：释道潜
朝代：宋
体裁：七言绝句

青灯残篆夜寥寥，门外秋风振苇萧。惭愧高人能见忆，为余西望立溪桥。
双溪晓步怀少游子实
作者：释道潜
朝代：宋

亭午炎威剧，风溪破晓行。
纡余怜野彴，错落见长庚。
翻藻鱼呈媚，梢林露献清。
二豪俱二阙，此乐与谁并。
双溪晓步怀少游子实
作者：释道潜
朝代：宋

亭午炎威剧，风溪破晓行。纡馀怜野彴，错落见长庚。翻藻鱼呈媚，梢林露献清。二豪俱二阙，此乐与谁并。
句
作者：释道潜
朝代：宋

风约乱云归陇首，角催明月出波心。浩瀚霜风刮天地，温泉火井无生意。但看黄鹤山顶云，化作白龙潭上雨。堕杳霭更上，迎晖亭徙倚。
句·其一
作者：释道潜
朝代：宋

风约乱云归陇首，角催明月出波心。
句·其三
作者：释道潜
朝代：宋

但看黄鹤山顶云，化作白龙潭上雨。
句·其二
作者：释道潜
朝代：宋

浩瀚霜风刮天地，温泉火井无生意。
句·其四
作者：释道潜
朝代：宋

堕杳霭更上，迎晖亭徙倚。
同吴兴尉钱济明南溪泛舟
作者：释道潜
朝代：宋

枇杷弄实梅欲黄，海气冥冥错昏昼。
僧坊亭午隘可鄙，画舸从君逐溪溜。
斗欣纷翳眼前失，但觉波光翻縠绉。
苹花洗雨白雪香，荷柄吹风青玉瘦。
回看行人走南北，蠢蠢岸傍如蚁斗。
一竿落日丽樵明，绕郭云山相倚构。
崭崭青壁映彤霞，转盼忽惊开锦绣。
好将杰句为余写，天乞君才多颖茂。
锦囊玉刻厌传玩，燕尾蚕头吾未究。
轻桡欲动蹇淹留，城上哀笳凄已奏。
同吴兴尉钱济明南溪泛舟
作者：释道潜
朝代：宋

枇杷弄实梅欲黄，海气冥冥错昏昼。僧坊亭午隘可鄙，画舸从君逐溪溜。斗欣纷翳眼前失，但觉波光翻縠绉。蘋花洗雨白雪香，荷柄吹风青玉瘦。回看行人走南北，蠢蠢岸傍如蚁斗。一竿落日丽樵明，绕郭云山相倚构。崭崭青壁映彤霞，转盼忽惊开锦绣。好将杰句为余写，天乞君才多颖茂。锦囊玉刻厌传玩，燕尾蚕头吾未究。轻桡欲动蹇淹留，城上哀笳凄已奏。
同周元翁著作范明远秘校西湖夜泛各赋一首
作者：释道潜
朝代：宋
体裁：七言律诗

薄云疏雨作还休，白帝撩人巧变秋。天地此身均逆旅，江湖几度共离忧。暮声断续钟连磬，夜气浮沈浦与洲。圆峤方壶吾未羡，敢烦骚客为冥搜。
同曾仲锡通判游天竺诸山
作者：释道潜
朝代：宋

煌煌世胄余，夫子非碌碌。
由腹有诗书，所以能拔俗。
得官本河朔，瓜期未云促。
扁舟下东南，逸兴追鸿鹄。
遇胜即徜徉，风餐兼露宿。
嗟余偶倾盖，一笑外羁束。
杖策每过从，相携访山谷。
春风披鲜荣，绣错出林麓。
松门有时尽，幽兴无断续。
崖转闻钟声，林疏见华屋。
衔山余落景，归路犹踯躅。
谁云邺下欢，往事不可復。
吾曹二三子，所乐亦云足。
愿公纪新诗，一一能见录。
船头行北归，囊箧有美玉。
尘埃京洛人，示与洗心目。
同苏文饶主簿西湖夜泛
作者：释道潜
朝代：宋

凤咮山头暮霭空，月娥飞出广寒宫。初登桂楫横湖去，似觉银河有路通。掠草飞萤星点点，眠沙宿鹭玉丛丛。从来江总文才妙，请付毫端刻画中。
同苏文饶主簿西湖夜泛
作者：释道潜
朝代：宋

凤咮山头暮霭空，月娥飞出广寒宫。
初登桂檝横湖去，似觉银河有路通。
掠草飞萤星点点，眠沙宿鹭玉丛丛。
从来江总文才妙，请付毫端刻画中。
同赵伯充防禦观东坡所画枯木
作者：释道潜
朝代：宋

经纶志业终不试，晚岁收功翰墨林。偶向僧坊委陈迹，每经风雨听龙吟。萧然素壁倚枯枝，行路惊嗟况所思。惆怅骑鲸天上去，却来人世恐无期。
同赵伯充防禦观东坡所画枯木·其一
作者：释道潜
朝代：宋
体裁：七言绝句

经纶志业终不试，晚岁收功翰墨林。偶向僧坊委陈迹，每经风雨听龙吟。
同赵伯充防禦观东坡所画枯木·其二
作者：释道潜
朝代：宋
体裁：七言绝句

萧然素壁倚枯枝，行路惊嗟况所思。惆怅骑鲸天上去，却来人世恐无期。
同韩子苍游黄山观约高寿朋张公硕不至
作者：释道潜
朝代：宋
体裁：七言律诗

驼裘跃马去翩翩，一舍逡巡箭脱弦。仙事未须穷传记，胜游聊为好山川。穿林络石惊寒浏，缭白萦青对篆烟。惆怅能文二三子，操觚安得共周旋。
听天竺慧照师琴
作者：释道潜
朝代：宋

太古淳音久已亏，多君妙指善医治。
高山流水意虽在，白雪阳春和者谁。
不放惊飈侵涧户，只容明月侍帘帷。
满堂宾客俱倾耳，共失芙蓉漏转时。
听天竺慧照师琴
作者：释道潜
朝代：宋

太古淳音久已亏，多君妙指善医治。高山流水意虽在，白雪阳春和者谁。不放惊飙侵涧户，只容明月侍帘帷。满堂宾客俱倾耳，共失芙蓉漏转时。
听盛道人琴
作者：释道潜
朝代：宋

阴云收雨阁曾檐，寂寂西风不动帘。烧尽夜堂红蜡炬，高山流水听无厌。有客浮游不定家，玉琴三尺当生涯。从来正始无人会，掉首高歌乌帽斜。
听盛道人琴·其一
作者：释道潜
朝代：宋
体裁：七言绝句

阴云收雨阁曾檐，寂寂西风不动帘。烧尽夜堂红蜡炬，高山流水听无厌。
听盛道人琴·其二
作者：释道潜
朝代：宋
体裁：七言绝句

有客浮游不定家，玉琴三尺当生涯。从来正始无人会，掉首高歌乌帽斜。
吴兴道中寄子瞻
作者：释道潜
朝代：宋

弱性嗜幽散，出门随所便。莲房纷可袭，林幄正高褰。群木含晨景，孤撑破宿烟。逶迤屯秀崿，宛转滀清涟。岸匝藤花暗，崖垂桂影圆。引雏鸣鴶鵴，解箨露婵娟。恍若经愚谷，浑疑渡辋川。葑田青泛泛，石葛蔓绵绵。缅想醉山简，相从狂谪仙。援毫更妙韵，愧乏碧云妍。
吴兴道中寄子瞻
作者：释道潜
朝代：宋

弱性嗜幽散，出门随所便。
莲房纷可袭，林幄正高褰。
群木含晨景，孤撑破宿烟。
逶迤屯秀崿，宛转滀清涟。
岸匝藤花暗，崖垂桂影圆。
引鶵鸣鴶鵴，解箨露婵娟。
怳若经愚谷，浑疑渡辋川。
葑田青泛泛，石葛蔓绵绵。
缅想醉山简，相从狂谪仙。
援毫更妙韵，愧乏碧云妍。
吴江垂虹亭同赋得岸字
作者：释道潜
朝代：宋

蜿蜒夸长虹，吴会称杰观。
沦涟几万顷，放目失垠岸。
倒影射遥山，青螺点空半。
从来夸震泽，胜事无昏旦。
破浪涌长鬐，排空度飞翰。
肺肝入清境，划若春冰泮。
安得凌九垓，从公游汗漫。
吴江垂虹亭同赋得岸字
作者：释道潜
朝代：宋

蜿蜒誇长虹，吴会称杰观。沦涟几万顷，放目失垠岸。倒影射遥山，青螺点空半。从来夸震泽，胜事无昏旦。破浪涌长鬐，排空度飞翰。肺肝入清境，划若春冰泮。安得凌九垓，从公游汗漫。
吴门有怀钱塘何彦时仙尉
作者：释道潜
朝代：宋

英妙何郎蕴德光，不随人世事炎凉。麒麟步武开天上，他日青云道路长。英游阁前官柳行，柔枝袅袅弄鹅黄。多情春色还依旧，独有离人天一方。湖岸茸茸细草生，芳洲杜若想纵横。去年问柳寻花地，谁伴穿云渡水行。
吴门有怀钱塘何彦时仙尉·其一
作者：释道潜
朝代：宋

英妙何郎蕴德光，不随人世事炎凉。麒麟步武开天上，他日青云道路长。
吴门有怀钱塘何彦时仙尉·其一
作者：释道潜
朝代：宋

英妙何郎藴德光，不随人世事炎凉。
麒麟步武开天上，他日青云道路长。
吴门有怀钱塘何彦时仙尉·其三
作者：释道潜
朝代：宋
体裁：七言绝句

湖岸茸茸细草生，芳洲杜若想纵横。去年问柳寻花地，谁伴穿云渡水行。
吴门有怀钱塘何彦时仙尉·其二
作者：释道潜
朝代：宋
体裁：七言绝句

英游阁前官柳行，柔枝袅袅弄鹅黄。多情春色还依旧，独有离人天一方。
吴门狱中怀北山旧隐
作者：释道潜
朝代：宋

江湖堂北是吾庐，缭绕杉篁蔚有馀。欲问山中近消息，鳞鸿不寄狱中书。诛茅投老卜栖迟，云雨相翻岂易知。夜鹤晓猿休怅望，回车复路可无时。数亩檀栾古道边，亭亭气慨上参天。未应霜雪能摧抑，不用行人叹可怜。东崦扶疏一树梅，繁英辜负岁时开。殷勤寄语兰兼蕙，它日春风我亦来。甘冷宜茶石缝泉，得名初自玉堂仙。苍苔滓秽聊疏治，照月涵星复粲然。一径缘云入寿星，竹间窈窕见疏棂。阑干数曲观台上，幽草靓花常满庭。
吴门狱中怀北山旧隐·其一
作者：释道潜
朝代：宋

江湖堂北是吾庐，缭绕杉篁蔚有馀。欲问山中近消息，鳞鸿不寄狱中书。
吴门狱中怀北山旧隐·其二
作者：释道潜
朝代：宋

诛茅投老卜栖迟，云雨相翻岂易知。夜鹤晓猿休怅望，回车复路可无时。
吴门狱中怀北山旧隐·其五
作者：释道潜
朝代：宋

甘冷宜茶石缝泉，得名初自玉堂仙。苍苔滓秽聊疏治，照月涵星复粲然。
吴门狱中怀北山旧隐·其六
作者：释道潜
朝代：宋

一径缘云入寿星，竹间窈窕见疏棂。阑干数曲观台上，幽草靓花常满庭。
吴门狱中怀北山旧隠·其一
作者：释道潜
朝代：宋

江湖堂北是吾庐，缭绕杉篁蔚有余。
欲问山中近消息，鳞鸿不寄狱中书。
吴门狱中怀北山旧隠·其三
作者：释道潜
朝代：宋
体裁：七言绝句

数亩檀栾古道边，亭亭气慨上参天。未应霜雪能摧抑，不用行人叹可怜。
吴门狱中怀北山旧隠·其二
作者：释道潜
朝代：宋

诛茅投老卜栖迟，云雨相翻岂易知。
夜鹤晓猿休怅望，回车復路可无时。
吴门狱中怀北山旧隠·其五
作者：释道潜
朝代：宋

甘冷宜茶石缝泉，得名初自玉堂仙。
苍苔滓秽聊疏治，照月涵星復粲然。
吴门狱中怀北山旧隠·其六
作者：释道潜
朝代：宋

一径缘云入寿星，竹间窈窕见疏櫺。
阑干数曲观台上，幽草靓花常满庭。
吴门狱中怀北山旧隠·其四
作者：释道潜
朝代：宋
体裁：七言绝句

东崦扶疏一树梅，繁英辜负岁时开。殷勤寄语兰兼蕙，它日春风我亦来。
呈丞相章公
作者：释道潜
朝代：宋
体裁：七言律诗

大涤仙翁谢往还，萧然几席奉清闲。胸中旧已吞云梦，人望从来重泰山。书到钟王方绝学，文非典诰不须攀。名言一一皆公语，它日亲闻广坐间。
周茂叔郎中濂溪
作者：释道潜
朝代：宋
体裁：古风

莲花峰下水，东出其流长。十里漱石齿，锵然韵珩璜。坡陀滀野岸，烱烱浮明光。衣冠有旷士，眷此宜徜徉。乞身不待老，结屋栖其旁。高风慕箕颍，不羡尚书郎。松菊手自插，葱葱蔚连冈。了无川泽营，庶以廉自方。禽鱼出阶堑，讵识矰缴防。云山侑几席，风月非迎将。万事委空洞，颓然寄壶觞。诗书丛屋壁，教子心独强。翘翘双凤雏，炳炳具文章。婆娑刷劲翮，云汉期翱翔。高名与溪水，千载同汤汤。
和元翁
作者：释道潜
朝代：宋
体裁：七言律诗

高论每逢贤友生，还如讲武得奇兵。了无鄙吝胸中物，尚有风流世外情。破海玉蟾初未跃，洒空珠露已先倾。回桡转柂行三鼓，始见波澜百顷明。
和子由彭蠡湖遇风雪
作者：释道潜
朝代：宋

夫子经济材，妙质静而默。当年大廷中，如堵观射策。雄哉贤父兄，一日并辉赫。勋业望夔龙，宁论二千石。扶摇吝不借，困此垂天翼。五载贬筠阳，区区校寻尺。盐车厄骥足，道路行叹惜。脱身当岁晏，行李唯典籍。高怀久达观，不见憔悴色。悠悠东下船，晚次彭蠡侧。江风忽崩腾，江水翻且黑。飘风断黄芦，落雁委砂碛。鹅毛飞雪片，满野来无极。龙骧飞万斛，欲进不可得。淹留向汀湾，萧瑟日将夕。黄昏势渐壮，夜半已堆积。鱼龙亦悲啸，凛气增几席。青灯冷不眠，坐漱元和液。危樯翻晓鸦，霁日动窗隙。搴帏望庐山，万仞绝寸碧。茫茫银世界，荡荡月阃域。顺流复前趋，百里俄顷刻。暂停篙橹喧，却著登山屐。五老笑相迎，千岩委圭璧。纷纷林下士，洗眼冀一识。松门共邀迓，香雾浮羃羃。相将拥寒炉，软语同夙昔。堂堂赤眼师，既往有遗迹。茕然窣堵波，缥缈根石壁。清晨陪拄杖，缓步蹑山肋。裴回憩苍岭，左右抗松枥。猿猱侮僮仆，上下或戏剧。巴僧眉半雪，解后语乡国。却返朱砂峰，招提更岑寂。中藏李氏书，盛事誇绝特。东坡老居士，迩亦有题墨。一览慰君心，都忘远行役。
和子由彭蠡湖遇风雪
作者：释道潜
朝代：宋

夫子经济材，妙质静而默。
当年大廷中，如堵观射策。
雄哉贤父兄，一日并辉赫。
勋业望夔龙，宁论二千石。
扶摇吝不借，困此垂天翼。
五载贬筠阳，区区校寻尺。
盐车厄骥足，道路行叹惜。
脱身当岁晏，行李唯典籍。
高怀久达观，不见憔悴色。
悠悠东下船，晚次彭蠡侧。
江风忽崩腾，江水翻且黑。
飘风断黄芦，落雁委砂碛。
鹅毛飞雪片，满野来无极。
龙骧飞万斛，欲进不可得。
淹留向汀湾，萧瑟日将夕。
黄昏势渐壮，夜半已堆积。
鱼龙亦悲啸，凛气增几席。
青灯冷不眠，坐漱元和液。
危樯翻晓鸦，霁日动窗隙。
搴帏望庐山，万仞绝寸碧。
茫茫银世界，荡荡月阃域。
顺流復前趋，百里俄顷刻。
暂停篙橹喧，却着登山屐。
五老笑相迎，千岩委圭璧。
纷纷林下士，洗眼冀一识。
松门共邀迓，香雾浮羃羃。
相将拥寒炉，软语同夙昔。
堂堂赤眼师，既往有遗迹。
惸然窣堵波，缥缈根石壁。
清晨陪拄杖，缓步蹑山肋。
裴回憩苍岭，左右抗松枥。
猿猱侮僮仆，上下或戏剧。
巴僧眉半雪，解后语乡国。
却返朱砂峰，招提更岑寂。
中藏李氏书，盛事夸绝特。
东坡老居士，迩亦有题墨。
一览慰君心，都忘远行役。
和明远
作者：释道潜
朝代：宋

二客风神瑩石泉，解衣同缓夜归船。已残巾子峰头日，犹认吾庐竹外烟。水怪有名殊未见，犀灯无事不须然。月明幽渚蒹葭静，珍重沙禽稳睡眠。
和明远
作者：释道潜
朝代：宋
体裁：七言律诗

二客风神莹石泉，解衣同缓夜归船。已残巾子峰头日，犹认吾庐竹外烟。水怪有名殊未见，犀灯无事不须然。月明幽渚蒹葭静，珍重沙禽稳睡眠。
和莘老初至温泉呈庆禅师
作者：释道潜
朝代：宋
体裁：五言律诗

年华行已老，林莽尚葱苍。地胜连龙窟，泉温注鬼汤。人风远城市，钟梵近僧坊。九夏来投锡，栖心应更凉。
和莘老经六合西门水亭怀裴学士
作者：释道潜
朝代：宋
体裁：五言律诗

折柳相从地，重来失旧柯。林光延晚照，岸影动霜波。碧圃檀栾密，朱檐翡翠过。主人成异物，搔首奈情何。
和龙直夫秘校细雨
作者：释道潜
朝代：宋

细雨连阡陌，轻云湿不飞。池寒鸥自卧，巢冷燕催归。惨澹疑沈树，飘萧忽近帏。檐花沾已久，稍欲堕人衣。薄雾兼寒雨，凌晨霭未分。细宜池上见，清爱竹边闻。斗帐侵兰梦，虚棂逼蕙薰。晚来欣小霁，钩箔见疏云。傍砌飘才断，从风强更来。斑斑泣蛛网，浥浥汗江梅。薄日光时漏，曾阴意未开。少陵心易感，诗句写清哀。
和龙直夫秘校细雨·其一
作者：释道潜
朝代：宋

细雨连阡陌，轻云湿不飞。池寒鸥自卧，巢冷燕催归。惨澹疑沈树，飘萧忽近帏。檐花沾已久，稍欲堕人衣。
和龙直夫秘校细雨·其一
作者：释道潜
朝代：宋

细雨连阡陌，轻云湿不飞。
池寒鸥自卧，巢冷燕催归。
惨澹疑沈树，飘萧忽近帏。
檐花霑已久，稍欲堕人衣。
和龙直夫秘校细雨·其三
作者：释道潜
朝代：宋

傍砌飘才断，从风强更来。斑斑泣蛛网，浥浥汗江梅。薄日光时漏，曾阴意未开。少陵心易感，诗句写清哀。
和龙直夫秘校细雨·其三
作者：释道潜
朝代：宋

傍砌飘纔断，从风强更来。
斑斑泣蛛网，浥浥汗江梅。
薄日光时漏，曾阴意未开。
少陵心易感，诗句写清哀。
和龙直夫秘校细雨·其二
作者：释道潜
朝代：宋

薄雾兼寒雨，凌晨霭未分。细宜池上见，清爱竹边闻。斗帐侵兰梦，虚棂逼蕙薰。晚来欣小霁，钩箔见疏云。
和龙直夫秘校细雨·其二
作者：释道潜
朝代：宋

薄雾兼寒雨，凌晨霭未分。
细宜池上见，清爱竹边闻。
斗帐侵兰梦，虚櫺逼蕙熏。
晚来欣小霁，鈎箔见疏云。
哭休上人
作者：释道潜
朝代：宋

从来疑造物，无处识其真。
好月难终夕，名花不尽春。
青灯空照室，白㲲谩遗巾。
泣血怜慈母，悲酸动四邻。
哭休上人
作者：释道潜
朝代：宋

从来疑造物，无处识其真。好月难终夕，名花不尽春。青灯空照室，白氎谩遗巾。泣血怜慈母，悲酸动四邻。
哭少游学士
作者：释道潜
朝代：宋

江左有豪英，超骧世无伦。妙龄已述作，识造穷天人。儒林老先生，相与为友宾。客来叩治乱，亹亹披霜筠。波澜与枝叶，犹足誇后尘。青衫入仕初，十手争扶轮。孤嘲可敌众，志郁不得信。造物念流落，荐收付洪钧。干将不许就，中昼如有神。七年投炎荒，日与山鬼邻。妻孥各异土，相望同参辰。秋风吹黄茅，八月瘴雾新。回车婴重疠，茕茕无与亲。中原尚杳隔，坟陇怀棘薪。凄凉浯水头，魂逝归无因。精爽竟了了，挽章见情真。流传到京阙，悲读闻缙绅。斯人傥不亡，光华国之珍。彼苍未易晓，三叹鼻酸辛。念子少年日，豪气吞九州。读书知穾奥，游刃无全牛。当时所献策，考致第一流。论高追贾谊，气胜凌马周。胜理非空文，灼可资庙谋。危根易摇动，谓子不好脩。呜呼一齐人，柰彼众楚咻。孔门馀四科，士岂一律求。区区事屠钓，崛起为公侯。数奇信有命，君亦忘怨尤。平生所著书，字字铿琳球。子道决不泯，千载传芳猷。瓶盂客京口，彷佛熙宁末。君方驾扁舟，归来自苕霅。中泠忽相值，倾盖忘楚越。禅挥庞老锋，辩鼓子贡舌。连宵极名谈，江阁倚清绝。扣槛出鼋鼍，时取一笑发。邗沟介淮海，济济多俊杰。良辰苦招要，结好从此设。堂堂紫髯翁，道德冠前烈。风流广文先，烱烱事脩洁。老禅魁丛林，冠盖趋杂遝。三豪相继往，墓木叶屡脱。子今复云亡，枯棋愈残缺。相逢旧好间，悲诧那忍说。明年东下船，系缆竹西月。茗奠蜀冈南，弹指当永诀。
哭少游学士·其一
作者：释道潜
朝代：宋

江左有豪英，超骧世无伦。
妙龄已述作，识造穷天人。
儒林老先生，相与为友宾。
客来叩治乱，亹亹披霜筠。
波澜与枝叶，犹足夸后尘。
青衫入仕初，十手争扶轮。
孤嘲可敌众，志鬰不得信。
造物念流落，荐收付洪钧。
干将不许就，中昼如有神。
七年投炎荒，日与山鬼邻。
妻孥各异土，相望同参辰。
秋风吹黄茅，八月瘴雾新。
回车婴重疠，惸惸无与亲。
中原尚杳隔，坟陇怀棘薪。
凄凉浯水头，魂逝归无因。
精爽竟了了，挽章见情真。
流传到京阙，悲读闻缙绅。
斯人傥不亡，光华国之珍。
彼苍未易晓，三叹鼻酸辛。
哭少游学士·其一
作者：释道潜
朝代：宋

江左有豪英，超骧世无伦。妙龄已述作，识造穷天人。儒林老先生，相与为友宾。客来叩治乱，亹亹披霜筠。波澜与枝叶，犹足誇后尘。青衫入仕初，十手争扶轮。孤嘲可敌众，志郁不得信。造物念流落，荐收付洪钧。干将不许就，中昼如有神。七年投炎荒，日与山鬼邻。妻孥各异土，相望同参辰。秋风吹黄茅，八月瘴雾新。回车婴重疠，茕茕无与亲。中原尚杳隔，坟陇怀棘薪。凄凉浯水头，魂逝归无因。精爽竟了了，挽章见情真。流传到京阙，悲读闻缙绅。斯人傥不亡，光华国之珍。彼苍未易晓，三叹鼻酸辛。
哭少游学士·其三
作者：释道潜
朝代：宋

瓶盂客京口，彷佛熙宁末。
君方驾扁舟，归来自苕霅。
中泠忽相值，倾盖忘楚越。
禅挥庞老锋，辩鼓子贡舌。
连宵极名谈，江阁倚清绝。
扣槛出鼋鼍，时取一笑发。
邗沟介淮海，济济多俊杰。
良辰苦招要，结好从此设。
堂堂紫髯翁，道德冠前烈。
风流广文先，烱烱事修洁。
老禅魁丛林，冠盖趋杂沓。
三豪相继往，墓木叶屡脱。
子今復云亡，枯棋愈残缺。
相逢旧好间，悲诧那忍说。
明年东下船，繫缆竹西月。
茗奠蜀冈南，弹指当永诀。
哭少游学士·其三
作者：释道潜
朝代：宋

瓶盂客京口，彷佛熙宁末。君方驾扁舟，归来自苕霅。中泠忽相值，倾盖忘楚越。禅挥庞老锋，辩鼓子贡舌。连宵极名谈，江阁倚清绝。扣槛出鼋鼍，时取一笑发。邗沟介淮海，济济多俊杰。良辰苦招要，结好从此设。堂堂紫髯翁，道德冠前烈。风流广文先，烱烱事脩洁。老禅魁丛林，冠盖趋杂遝。三豪相继往，墓木叶屡脱。子今复云亡，枯棋愈残缺。相逢旧好间，悲诧那忍说。明年东下船，系缆竹西月。茗奠蜀冈南，弹指当永诀。
哭少游学士·其二
作者：释道潜
朝代：宋

念子少年日，豪气吞九州。
读书知穾奥，游刃无全牛。
当时所献策，考致第一流。
论高追贾谊，气胜凌马周。
胜理非空文，灼可资庙谋。
危根易摇动，谓子不好修。
呜呼一齐人，柰彼众楚咻。
孔门余四科，士岂一律求。
区区事屠钓，崛起为公侯。
数奇信有命，君亦忘怨尤。
平生所着书，字字铿琳球。
子道决不泯，千载传芳猷。
哭少游学士·其二
作者：释道潜
朝代：宋

念子少年日，豪气吞九州。读书知穾奥，游刃无全牛。当时所献策，考致第一流。论高追贾谊，气胜凌马周。胜理非空文，灼可资庙谋。危根易摇动，谓子不好脩。呜呼一齐人，柰彼众楚咻。孔门馀四科，士岂一律求。区区事屠钓，崛起为公侯。数奇信有命，君亦忘怨尤。平生所著书，字字铿琳球。子道决不泯，千载传芳猷。
唐昌王悦道桃竹轩
作者：释道潜
朝代：宋

余杭门西山迤逦，屹屹千峰插天起。
穷幽摘胜过三邑，随处云林皆可喜。
迩来杖策到君家，始觉溪山逢骨髓。
争流万壑会目前，竞秀千岩对窗几。
丹枫洗雨秋霁余，白鸟出没岚光裏。
主人韵胜无尘埃，翠竹红桃相映栽。
良辰樽俎凭谁共，友月朋云自往来。
唐昌王悦道桃竹轩
作者：释道潜
朝代：宋

馀杭门西山迤逦，屹屹千峰插天起。穷幽摘胜过三邑，随处云林皆可喜。迩来杖策到君家，始觉溪山逢骨髓。争流万壑会目前，竞秀千岩对窗几。丹枫洗雨秋霁馀，白鸟出没岚光里。主人韵胜无尘埃，翠竹红桃相映栽。良辰樽俎凭谁共，友月朋云自往来。
喜不群不疑见访
作者：释道潜
朝代：宋
体裁：七言绝句

鹊啅庭梧喜满怀，悬知二子下崔嵬。山中爽气知多少，半逐风流杖屦来。
四照阁奉陪辩才老师夜坐怀少游学士
作者：释道潜
朝代：宋

猨鸟投林已寂然，芭蕉过雨小楼前。
云依绝壁中间破，月自遥峰缺处圆。
照坐不须红蜡炬，可人唯有蕙炉烟。
校雠御府图书客，畴昔还同此夜禅。
四照阁奉陪辩才老师夜坐怀少游学士
作者：释道潜
朝代：宋

猿鸟投林已寂然，芭蕉过雨小楼前。云依绝壁中间破，月自遥峰缺处圆。照坐不须红蜡炬，可人唯有蕙炉烟。校雠御府图书客，畴昔还同此夜禅。
垂慈堂木樨花
作者：释道潜
朝代：宋

堂下高花屹两株，繁英碎萼巧连茹。
猛香匪占春园盛，清烈仍分里巷余。
长抱秋蟾滋夜气，偶摇风露堕阶除。
根盘厚地知方壮，封植何人考厥初。
垂慈堂木樨花
作者：释道潜
朝代：宋

堂下高花屹两株，繁英碎萼巧连茹。猛香匪占春园盛，清烈仍分里巷馀。长抱秋蟾滋夜气，偶摇风露堕阶除。根盘厚地知方壮，封植何人考厥初。
处顺斋
作者：释道潜
朝代：宋
体裁：七言绝句

生前不用惊毁誉，身后何须千载名。处顺安时真旷达，本无哀乐动幽情。
夏夜
作者：释道潜
朝代：宋

斗帐昏昏夜气蒸，移床趁月卧中庭。紫薇花露沾衣冷，翻觉华胥梦易醒。
夏夜
作者：释道潜
朝代：宋

斗帐昏昏夜气蒸，移床趁月卧中庭。
紫薇花露霑衣冷，翻觉华胥梦易醒。
夏夜
作者：释道潜
朝代：宋
体裁：五言绝句

松室开孤定，褰帏纳夜凉。婵娟依翠竹，无语过东墙。
夏夜偶兴
作者：释道潜
朝代：宋

微阳堕曾巘，归翼投空林。
龛灯閟古殿，梵呗无余音。
眷兹石壁下，徐风散冲襟。
缺月如断环，依微挂松阴。
清晖婉相属，永夜谐吾心。
空生大觉中，一沤示浮沉。
此身沤中客，冥观无古今。
昔我婴世故，纷纷那重陈。
且求华胥梦，胡蝶相追寻。
夏夜偶兴
作者：释道潜
朝代：宋

微阳堕曾巘，归翼投空林。龛灯閟古殿，梵呗无馀音。眷兹石壁下，徐风散冲襟。缺月如断环，依微挂松阴。清晖婉相属，永夜谐吾心。空生大觉中，一沤示浮沉。此身沤中客，冥观无古今。昔我婴世故，纷纷那重陈。且求华胥梦，胡蝶相追寻。
夏夜奉怀景文路分
作者：释道潜
朝代：宋

曾櫩霁晚雨，余响犹滴沥。
天风吹浮云，入夜已无迹。
月波泛修竹，滟滟流几席。
兰膏灭众炬，凉气满四壁。
蕙烟擢铜炉，暗触鼻端息。
藜床但危坐，万想本空寂。
肺肝既冷然，纨扇亦暂释。
将军不吾期，乐事空自得。
愿言赋长谣，为我记此夕。
夏夜奉怀景文路分
作者：释道潜
朝代：宋

曾櫩霁晚雨，馀响犹滴沥。天风吹浮云，入夜已无迹。月波泛脩竹，滟滟流几席。兰膏灭众炬，凉气满四壁。蕙烟擢铜炉，暗触鼻端息。藜床但危坐，万想本空寂。肺肝既冷然，纨扇亦暂释。将军不吾期，乐事空自得。愿言赋长谣，为我记此夕。
夏夜智果怀武康令毛泽民
作者：释道潜
朝代：宋

暮磬寥寥殷上方，笼纱朱火影微茫。窗虚竹净雨初阕，云润星辉夜更凉。落枕松声惊瑟瑟，扑帘香雾霭苍苍。遥怜散发东堂老，正卧风漪六尺床。
夏夜智果怀武康令毛泽民
作者：释道潜
朝代：宋

暮磬寥寥殷上方，笼纱朱火影微茫。
窗虚竹凈雨初阕，云润星辉夜更凉。
落枕松声惊瑟瑟，扑帘香雾霭苍苍。
遥怜散髮东堂老，正卧风漪六尺床。
夏日寄愚坦二上人
作者：释道潜
朝代：宋
体裁：七言律诗

仙潭从古水云乡，不羡西湖六月凉。支港官河通市井，采菱拾翠有舟航。觚棱迥与星辰接，铁凤疑参鹳鹤翔。九夏登临输二子，一时摹写付诗囊。
夏日山居
作者：释道潜
朝代：宋

杜宇鸣春已歇，蔷薇尚有馀花。吾庐宛同彭泽，绕屋美荫交加。苦笋争抽豸角，枇杷竞吐骊珠。午饭松间睡足，茶瓯满泛云腴。纨扇轻裁孤月，竹簟冷织双纹。呼取凉襟幽吹，拂开乱眼浮云。麦浪遥翻陇底，云峰忽起空端。拄杖支颐松下，直须细细吟看。山月明含草木，溪风暗度襟裳。寂寂帘栊夜半，羽虫相趁飞扬。阴洞石床初扫，谁来共饭胡麻。鸟道新疏碧注，为君沉李浮瓜。古径斜依杉竹，薰风永日无人。噪鹊鸣鸠去后，一声幽磬南邻。门外溪行碧玉，林梢日堕黄金。好景莫愁吟尽，会看月出遥岑。山雨洗开林幄，梧桐日射荆扉。傍砌榴花初吐，照人特地光辉。远壑尚馀残照，飞蚊已闹前檐。巢燕归来何暮，呼童为汝开帘。
夏日山居·其一
作者：释道潜
朝代：宋

杜宇鸣春已歇，蔷薇尚有余花。
吾庐宛同彭泽，遶屋美荫交加。
夏日山居·其一
作者：释道潜
朝代：宋

杜宇鸣春已歇，蔷薇尚有馀花。吾庐宛同彭泽，绕屋美荫交加。
夏日山居·其一〇
作者：释道潜
朝代：宋

远壑尚余残照，飞蚊已闹前檐。
巢燕归来何暮，呼童为汝开帘。
夏日山居·其七
作者：释道潜
朝代：宋

古径斜依杉竹，熏风永日无人。
噪鹊鸣鸠去后，一声幽磬南邻。
夏日山居·其七
作者：释道潜
朝代：宋

古径斜依杉竹，薰风永日无人。噪鹊鸣鸠去后，一声幽磬南邻。
夏日山居·其三
作者：释道潜
朝代：宋
体裁：六言诗

纨扇轻裁孤月，竹簟冷织双纹。呼取凉襟幽吹，拂开乱眼浮云。
夏日山居·其九
作者：释道潜
朝代：宋
体裁：六言诗

山雨洗开林幄，梧桐日射荆扉。傍砌榴花初吐，照人特地光辉。
夏日山居·其二
作者：释道潜
朝代：宋
体裁：六言诗

苦笋争抽豸角，枇杷竞吐骊珠。午饭松间睡足，茶瓯满泛云腴。
夏日山居·其五
作者：释道潜
朝代：宋
体裁：六言诗

山月明含草木，溪风暗度襟裳。寂寂帘栊夜半，羽虫相趁飞扬。
夏日山居·其八
作者：释道潜
朝代：宋
体裁：六言诗

门外溪行碧玉，林梢日堕黄金。好景莫愁吟尽，会看月出遥岑。
夏日山居·其六
作者：释道潜
朝代：宋
体裁：六言诗

阴洞石床初扫，谁来共饭胡麻。鸟道新疏碧注，为君沉李浮瓜。
夏日山居·其十
作者：释道潜
朝代：宋

远壑尚馀残照，飞蚊已闹前檐。巢燕归来何暮，呼童为汝开帘。
夏日山居·其四
作者：释道潜
朝代：宋
体裁：六言诗

麦浪遥翻陇底，云峰忽起空端。拄杖支颐松下，直须细细吟看。
夏日竹阁
作者：释道潜
朝代：宋
体裁：七言绝句

沈水擢烟青缭绕，风篁传韵冷萧骚。楚山竹簟琉璃滑，卧看炎云槛外高。
夏日龙井书事
作者：释道潜
朝代：宋

翠枥高萝结昼阴，骄阳无地迫吾身。石崖细听红泉落，林果初尝碧奈新。挥麈已欣从惠远，谈经终恨少遗民。何时暂著登山屐，来岸乌纱漉酒巾。雨过千岩爽气新，孤怀入夜与谁邻。风蝉故故频移树，山月时时自近人。礼乐汝其攻我短，形骸吾已付天真。露华渐冷飞蚊息，窗里吟灯亦可亲。自怜多病畏炎曦，长夏投踪此最宜。青石白沙含浅濑，碧梧苍竹聒凉飔。云中鸡犬听难辨，谷口渔樵问不知。斑杖芒鞋随步远，归来幽火认茅茨。朅来人外慰栖迟，谷远山长万事遗。好鸟未尝吟俗韵，白云还解弄奇姿。藤花冉冉青当户，竹色娟娟碧过篱。不羡故人探禹穴，短桡孤榜逐涟漪。
夏日龙井书事·其一
作者：释道潜
朝代：宋

翠枥高萝结昼阴，骄阳无地迫吾身。
石崖细听红泉落，林果初尝碧奈新。
挥麈已欣从惠远，谈经终恨少遗民。
何时暂着登山屐，来岸乌纱漉酒巾。
夏日龙井书事·其一
作者：释道潜
朝代：宋

翠枥高萝结昼阴，骄阳无地迫吾身。石崖细听红泉落，林果初尝碧奈新。挥麈已欣从惠远，谈经终恨少遗民。何时暂著登山屐，来岸乌纱漉酒巾。
夏日龙井书事·其三
作者：释道潜
朝代：宋
体裁：七言律诗

自怜多病畏炎曦，长夏投踪此最宜。青石白沙含浅濑，碧梧苍竹聒凉飔。云中鸡犬听难辨，谷口渔樵问不知。斑杖芒鞋随步远，归来幽火认茅茨。
夏日龙井书事·其二
作者：释道潜
朝代：宋

雨过千岩爽气新，孤怀入夜与谁邻。
风蝉故故频移树，山月时时自近人。
礼乐汝其攻我短，形骸吾已付天真。
露华渐冷飞蚊息，窗裏吟灯亦可亲。
夏日龙井书事·其二
作者：释道潜
朝代：宋

雨过千岩爽气新，孤怀入夜与谁邻。风蝉故故频移树，山月时时自近人。礼乐汝其攻我短，形骸吾已付天真。露华渐冷飞蚊息，窗里吟灯亦可亲。
夏日龙井书事·其四
作者：释道潜
朝代：宋
体裁：七言律诗

朅来人外慰栖迟，谷远山长万事遗。好鸟未尝吟俗韵，白云还解弄奇姿。藤花冉冉青当户，竹色娟娟碧过篱。不羡故人探禹穴，短桡孤榜逐涟漪。
夜泊淮上復寄逢原
作者：释道潜
朝代：宋
体裁：七言律诗

黄沙白草满淮垠，逆旅萧条思不禁。风约乱云归陇首，角催明月出波心。槎头涌处潮初上，斗柄移时梦未沈。遥想故人投宿地，画船应在碧榆林。
夜渡采石
作者：释道潜
朝代：宋
体裁：七言绝句

沧江夜半月沉辉，客子行舟失渺瀰。不用然犀刚照耀，波间百怪恶人窥。
大年观察许作从驾出南熏门雪霁图因以诗督之
作者：释道潜
朝代：宋

南熏门外照初阳，宝马琱鞍从玉皇。
千丈雪云开远野，万枝琼树斗新粧。
笔端妙处君先得，老去闲情我未忘。
乞与山林资翫好，高悬素壁烂生光。
大年观察许作从驾出南薰门雪霁图因以诗督之
作者：释道潜
朝代：宋

南薰门外照初阳，宝马雕鞍从玉皇。千丈雪云开远野，万枝琼树斗新妆。笔端妙处君先得，老去闲情我未忘。乞与山林资玩好，高悬素壁烂生光。
子瞻席上令歌舞者求诗戏以此赠
作者：释道潜
朝代：宋
体裁：七言绝句

底事东山窈窕娘，不将幽梦嘱襄王。禅心已作沾泥絮，肯逐春风上下狂。
子瞻赴守湖州
作者：释道潜
朝代：宋

山烟弄灭没，山木含葱苍。刺舟傍遥岸，理策升虚堂。周遭瞩曾巘，矫矫如翱翔。下瞰平田流，澹然浮日光。青？解初箨，洗雨闻清香。虽云迫前途，真赏岂易忘。松门暗朝雨，寂历无行人。隆曦忽穿漏，卉木蔚以新。阶泉漱石齿，照眼光磷磷。史君美无度，卓荦遗嚣尘。风标傲竹柏，谈笑凌穹旻。何愧沈冥子，卧霞吞结邻。扬帆渡江来，洗眼惊翠樾。云姿既容裔，鸟哢更清绝。凌梯访前踪，琬琰亦未灭。嗟我鱼目光，畴能缀明月。狂墨扫琅玕，风烟坐中发。殊胜区中人，茫茫走飞辙。
子瞻赴守湖州·其一
作者：释道潜
朝代：宋

山烟弄灭没，山木含葱苍。
刺舟傍遥岸，理策升虚堂。
周遭瞩曾巘，矫矫如翱翔。
下瞰平田流，澹然浮日光。
青{炏/劳}解初箨，洗雨闻清香。
虽云迫前途，真赏岂易忘。
子瞻赴守湖州·其一
作者：释道潜
朝代：宋

山烟弄灭没，山木含葱苍。刺舟傍遥岸，理策升虚堂。周遭瞩曾巘，矫矫如翱翔。下瞰平田流，澹然浮日光。青？解初箨，洗雨闻清香。虽云迫前途，真赏岂易忘。
子瞻赴守湖州·其一
作者：释道潜
朝代：宋
体裁：古风

山烟弄灭没，山木含葱苍。刺舟傍遥岸，理策升虚堂。周遭瞩曾巘，矫矫如翱翔。下瞰平田流，澹然浮日光。青�解初箨，洗雨闻清香。虽云迫前途，真赏岂易忘。
子瞻赴守湖州·其三
作者：释道潜
朝代：宋

扬帆渡江来，洗眼惊翠樾。
云姿既容裔，鸟咔更清绝。
凌梯访前踪，琬琰亦未灭。
嗟我鱼目光，畴能缀明月。
狂墨扫琅玕，风烟坐中发。
殊胜区中人，茫茫走飞辙。
子瞻赴守湖州·其三
作者：释道潜
朝代：宋

扬帆渡江来，洗眼惊翠樾。云姿既容裔，鸟哢更清绝。凌梯访前踪，琬琰亦未灭。嗟我鱼目光，畴能缀明月。狂墨扫琅玕，风烟坐中发。殊胜区中人，茫茫走飞辙。
子瞻赴守湖州·其二
作者：释道潜
朝代：宋

松门暗朝雨，寂历无行人。隆曦忽穿漏，卉木蔚以新。阶泉漱石齿，照眼光磷磷。史君美无度，卓荦遗嚣尘。风标傲竹柏，谈笑凌穹旻。何愧沈冥子，卧霞吞结邻。
子瞻赴守湖州·其二
作者：释道潜
朝代：宋

松门暗朝雨，寂历无行人。
隆曦忽穿漏，卉木蔚以新。
阶泉漱石齿，照眼光磷磷。
史君美无度，卓荦遗嚣尘。
风标傲竹栢，谈笑凌穹旻。
何愧沈冥子，卧霞吞结邻。
子苍见和二篇再用前韵酬之
作者：释道潜
朝代：宋
体裁：七言律诗

涉世伊余实强颜，伤弓困翼尚惊弦。论文已失李太白，采药行寻葛稚川。请置黄公新石研，归磨潘子古松烟。幽窗写就经纶志，它日风云去斡旋。
孔子韶方平与其侄处度相访于香山作此诗以赠之
作者：释道潜
朝代：宋
体裁：五言律诗

洙泗芬芳远，高材尚可求。二难俱韵胜，小阮更风流。语款时容接，诗豪未易酬。平生喜人物，邂逅此相投。
孔平子书閤所藏石菖蒲
作者：释道潜
朝代：宋
体裁：四言诗

寒溪之滨，沙石之窦。产此灵苗，蔚然而秀。有美君子，采持而归。文石相并，滀涵清漪。根盘九节，霜雪不槁。置之幽斋，永以为好。
孙传师密学挽辞
作者：释道潜
朝代：宋

淮海衣冠盛，门阑占一时。朝廷矜棣萼，人物得熊罴。暂倚轩裳贵，还随舟壑移。新阡埋玉树，黄雾惨馀悲。王畿初作邑，终日坐鸣弦。雅量能知变，平戎在未然。裕陵俄识拔，鹏路遽腾骞。二十年间事，凄凉付逝川。逸气凌崧华，高标蔼搢绅。经纶真汉将，谈笑却胡尘。白首遭微谴，青云阻要津。功名关造物，一语未能陈。伯仲持哀日，余方倾盖初。炷香翻贝叶，酌茗饭园蔬。一作邗沟别，空传桂岭书。升堂揖遗像，回首意何如。
孙传师密学挽辞·其一
作者：释道潜
朝代：宋

淮海衣冠盛，门阑占一时。
朝廷矜棣萼，人物得熊罴。
暂倚轩裳贵，还随舟壑移。
新阡埋玉树，黄雾惨余悲。
孙传师密学挽辞·其一
作者：释道潜
朝代：宋

淮海衣冠盛，门阑占一时。朝廷矜棣萼，人物得熊罴。暂倚轩裳贵，还随舟壑移。新阡埋玉树，黄雾惨馀悲。
孙传师密学挽辞·其三
作者：释道潜
朝代：宋
体裁：五言律诗

逸气凌崧华，高标蔼搢绅。经纶真汉将，谈笑却胡尘。白首遭微谴，青云阻要津。功名关造物，一语未能陈。
孙传师密学挽辞·其二
作者：释道潜
朝代：宋
体裁：五言律诗

王畿初作邑，终日坐鸣弦。雅量能知变，平戎在未然。裕陵俄识拔，鹏路遽腾骞。二十年间事，凄凉付逝川。
孙传师密学挽辞·其四
作者：释道潜
朝代：宋
体裁：五言律诗

伯仲持哀日，余方倾盖初。炷香翻贝叶，酌茗饭园蔬。一作邗沟别，空传桂岭书。升堂揖遗像，回首意何如。
孙志甫主簿挽词
作者：释道潜
朝代：宋

彼美荆岑玉，斯人实可俦。眉间见和气，皮里识阳秋。夫子常称德，蓬山素并游。一官虽不寿，抚己亦何羞。笃学谁如子，穷经志亦勤。干将曾未试，宝气已沈沦。天远终难问，眉酸谩自颦。伫瞻兰玉秀，褒及墓中身。
孙志甫主簿挽词·其一
作者：释道潜
朝代：宋

彼美荆岑玉，斯人实可俦。
眉间见和气，皮裏识阳秋。
夫子常称德，蓬山素并游。
一官虽不寿，抚己亦何羞。
孙志甫主簿挽词·其一
作者：释道潜
朝代：宋

彼美荆岑玉，斯人实可俦。眉间见和气，皮里识阳秋。夫子常称德，蓬山素并游。一官虽不寿，抚己亦何羞。
孙志甫主簿挽词·其二
作者：释道潜
朝代：宋
体裁：五言律诗

笃学谁如子，穷经志亦勤。干将曾未试，宝气已沈沦。天远终难问，眉酸谩自颦。伫瞻兰玉秀，褒及墓中身。
宁川西寺水阁呈周格非承议
作者：释道潜
朝代：宋
体裁：七言律诗

岧峣画栋与云平，一派寒流玉镜清。三岛胜形方足拟，千钧笔力始能名。鸥翻翠霭光中去，山倚朱栏静处横。令尹政闲勤把酒，风流未减谢宣城。
宣上人玉渊堂
作者：释道潜
朝代：宋

玉渊閟苍崖，源深杳难测。
但见涓涓附箨龙，宛转来投小池侧。
小池方折余两寻，蛙黾不游苔不侵。
青天无云落寒影，沈柔见底空人心。
妙哉支公营小筑，气象萧然真不俗。
夜吟朝讲度流年，何用峥嵘夸杰屋。
宣上人玉渊堂
作者：释道潜
朝代：宋

玉渊閟苍崖，源深杳难测。但见涓涓附箨龙，宛转来投小池侧。小池方折馀两寻，蛙黾不游苔不侵。青天无云落寒影，沈柔见底空人心。妙哉支公营小筑，气象萧然真不俗。夜吟朝讲度流年，何用峥嵘誇杰屋。
宿回峰院寄黄择中察院
作者：释道潜
朝代：宋

秋堂立四壁，物色夜萧然。
藜床抱孤影，起坐未成眠。
曾飈激高梧，万动接虚警。
感至情先谢，理冥神预领。
铜壶漏未央，扶杖起彷徨。
方塘溢繁荇，冷月下疏篁。
踯躅步空除，风带褭霜裾。
泯余契幽独，怅子隔川途。
短短袖中书，明发欲谁寄。
梁上木鲤鱼，傥能将此意。
古亦有相思，吾今何所遗。
浩歌望云水，期子与同归。
宿回峰院寄黄择中察院
作者：释道潜
朝代：宋

秋堂立四壁，物色夜萧然。藜床抱孤影，起坐未成眠。曾飙激高梧，万动接虚警。感至情先谢，理冥神预领。铜壶漏未央，扶杖起彷徨。方塘溢繁荇，冷月下疏篁。踯躅步空除，风带袅霜裾。泯余契幽独，怅子隔川途。短短袖中书，明发欲谁寄。梁上木鲤鱼，傥能将此意。古亦有相思，吾今何所遗。浩歌望云水，期子与同归。
宿干明
作者：释道潜
朝代：宋
体裁：七言绝句

五更风雨闹秋堂，梦断篝灯尚有光。明日又为湖上客，船头云水正茫茫。
寄东坡昆仲
作者：释道潜
朝代：宋

江南十月天未霜，木梢冉冉犹青苍。
烟沙篁竹媚两岸，亭午气候如春阳。
吴樯楚柁自纷扰，花鸭鸬鷀殊未忙。
深湾野浦望不剧，苇间隠隠闻渔桹。
黄昏无云桂魄满，一川秀色倾银潢。
何人隔岸弄长笛，吹风渡水声悲凉。
兰台故人天一方，美景乐事谁相将。
船窗欹枕夜未央，杳杳孤云空飞扬。
寄东坡昆仲
作者：释道潜
朝代：宋

江南十月天未霜，木梢冉冉犹青苍。烟沙篁竹媚两岸，亭午气候如春阳。吴樯楚柁自纷扰，花鸭鸬鹚殊未忙。深湾野浦望不剧，苇间隐隐闻渔桹。黄昏无云桂魄满，一川秀色倾银潢。何人隔岸弄长笛，吹风渡水声悲凉。兰台故人天一方，美景乐事谁相将。船窗攲枕夜未央，杳杳孤云空飞扬。
寄仲恭
作者：释道潜
朝代：宋

晓雨霁郛郭，晴云递纷披。
曦和拆万物，初茎弄葳蕤。
儵鱼泳弱藻，漾漾动碧漪。
缅彼空际山，黛影摇参差。
感此芳菲节，美人旷佳期。
音形眇何方，莽莽天一涯。
长河泮春冰，花浪激箭驰。
好凭三尺鲤，寄我相思诗。
寄仲恭
作者：释道潜
朝代：宋

晓雨霁郛郭，晴云递纷披。曦和拆万物，初茎弄葳蕤。鯈鱼泳弱藻，漾漾动碧漪。缅彼空际山，黛影摇参差。感此芳菲节，美人旷佳期。音形眇何方，莽莽天一涯。长河泮春冰，花浪激箭驰。好凭三尺鲤，寄我相思诗。
寄伯言明发
作者：释道潜
朝代：宋
体裁：七言律诗

御城东畔听鸣珂，公子当年为我过。论议凛然无两可，文章妙绝具三多。情亲意合方倾倒，云散风流欲奈何。傥附南鸿寄消息，吾今踪迹閟岩阿。
寄俞伯谟宣义昆仲
作者：释道潜
朝代：宋

谢家兰玉竞芬芳，千里南来未易忘。犹忆娑罗双树院，月明相对坐胡床。多病侵寻鬓已霜，昔年交友半殊方。吴台松柏今何似，想见龙蛇数尺长。
寄俞伯谟宣义昆仲·其一
作者：释道潜
朝代：宋
体裁：七言绝句

谢家兰玉竞芬芳，千里南来未易忘。犹忆娑罗双树院，月明相对坐胡床。
寄俞伯谟宣义昆仲·其二
作者：释道潜
朝代：宋

多病侵寻鬓已霜，昔年交友半殊方。吴台松柏今何似，想见龙蛇数尺长。
寄俞伯谟宣义昆仲·其二
作者：释道潜
朝代：宋

多病侵寻鬓已霜，昔年交友半殊方。
吴台松栢今何似，想见龙蛇数尺长。
寄俞秀老清老二居士
作者：释道潜
朝代：宋

风溪云巘雪消初，鸟变春声满屋除。安得故人同蜡屐，石梁斜日看游鱼。落星江水接天流，花絮飞时暮雨收。波底鲤鱼东去否，尺书烦汝到扬州。惭愧君家好弟兄，风流宜与晋人并。青鞋布袜能从我，共入庐山深处行。
寄俞秀老清老二居士·其一
作者：释道潜
朝代：宋
体裁：七言绝句

风溪云巘雪消初，鸟变春声满屋除。安得故人同蜡屐，石梁斜日看游鱼。
寄俞秀老清老二居士·其三
作者：释道潜
朝代：宋
体裁：七言绝句

惭愧君家好弟兄，风流宜与晋人并。青鞋布袜能从我，共入庐山深处行。
寄俞秀老清老二居士·其二
作者：释道潜
朝代：宋

落星江水接天流，花絮飞时暮雨收。波底鲤鱼东去否，尺书烦汝到扬州。
寄俞秀老清老二居士·其二
作者：释道潜
朝代：宋

落星江水接天流，花絮飞时暮雨收。
波底鲤鱼东去否，尺书烦汝到杨州。
寄史院王正仲曾子开二学士
作者：释道潜
朝代：宋
体裁：古风

太史久不作，千秋想前人。朝廷理故事，董职须绝伦。青钱两学士，班马相并邻。婆娑金闺中，婉娈得所亲。学海扬波澜，词林蔼芳春。青编炳金雘，允显无曲陈。翘翘茂令德，谔谔规缙绅。玉堂行见跻，清切凌紫宸。野人蹈江海，放浪无边垠。相思邈何许，共此青桂轮。
寄子开内翰
作者：释道潜
朝代：宋

天将有作会云龙，一德君臣邂逅同。表率衣冠真领袖，羽仪台阁旧家风。词林岂独专周诰，衮职深期补舜聪。四海滞淹公可弃，尽收凫雁集庭中。
寄子开内翰
作者：释道潜
朝代：宋

天将有作会云龙，一德君臣邂逅同。
表率衣冠真领袖，羽仪台阁旧家风。
词林岂独专周诰，衮职深期补舜聪。
四海滞淹公可弃，尽收鳬雁集庭中。
寄宗室周臣观察
作者：释道潜
朝代：宋
体裁：七言律诗

帝胄天孙多茂良，似公人物更难方。诗书自负青云器，风月能收古锦囊。科斗雷文陈几席，鳞衣蚁食耀杯觞。都城邂逅倾迟素，崧少归来一梦长。
寄宗室赵伯言朝请
作者：释道潜
朝代：宋

赵侯天人裔，雅韵能拔俗。
岂意江湖间，解后识眉目。
高谈为余倾，落落如转毂。
端无贵富骄，但有文字欲。
交游多望士，颉颃争驰逐。
艰难风义高，迹与古人续。
铜章领剧邑，宛在江之曲。
鸣弦陶永日，了不事鞭扑。
新诗拟建安，简远词不缛。
锦囊有余弃，示我仅盈轴。
持还故山栖，把玩时反覆。
美哉韶濩音，锵然落岩谷。
嗟余真浅陋，学海无一掬。
仰君东溟深，短绠不可触。
寄宗室赵伯言朝请
作者：释道潜
朝代：宋

赵侯天人裔，雅韵能拔俗。岂意江湖间，解后识眉目。高谈为余倾，落落如转毂。端无贵富骄，但有文字欲。交游多望士，颉颃争驰逐。艰难风义高，迹与古人续。铜章领剧邑，宛在江之曲。鸣弦陶永日，了不事鞭扑。新诗拟建安，简远词不缛。锦囊有馀弃，示我仅盈轴。持还故山栖，把玩时反覆。美哉韶濩音，锵然落岩谷。嗟余真浅陋，学海无一掬。仰君东溟深，短绠不可触。
寄张明甫朝奉
作者：释道潜
朝代：宋

昔公令吾乡，绿发气方壮。鸣弦坐高堂，百里肃清旷。良辰骋遨嬉，茧足履青嶂。当时陪杖屦，笑语相颉颃。论文希邺都，乐事敦可尚。铜章既云解，余亦航海上。悠悠亘六载，天角空相望。朅来石头城，邂逅慰离怆。携手雨花台，俛仰得超放。瓶盂徙京口，冉冉抱微恙。扁舟乱江来，起我神益王。浮云共平生，飘忽无定向。去年客梁园，尘土纷冗长。狙猿失林木，憔悴无优况。独有青桂枝，冰雪不凋丧。惠然肯过从，香积仍接饷。秋风迫南还，危帆高且张。落日通津门，转盼增惋怅。寝寐见高标，幽魂惊夜帐。相忘同海鱼，千里各云浪。
寄张明甫朝奉
作者：释道潜
朝代：宋

昔公令吾乡，绿髮气方壮。
鸣弦坐高堂，百里肃清旷。
良辰骋遨嬉，茧足履青嶂。
当时陪杖屦，笑语相颉顽。
论文希邺都，乐事敦可尚。
铜章既云解，余亦航海上。
悠悠亘六载，天角空相望。
朅来石头城，邂逅慰离怆。
携手雨花台，俛仰得超放。
瓶盂徙京口，冉冉抱微恙。
扁舟乱江来，起我神益王。
浮云共平生，飘忽无定向。
去年客梁园，尘土纷冗长。
狙猿失林木，憔悴无优况。
独有青桂枝，冰雪不凋丧。
惠然肯过从，香积仍接饷。
秋风迫南还，危帆高且张。
落日通津门，转盼增惋怅。
寝寐见高标，幽魂惊夜帐。
相忘同海鱼，千里各云浪。
寄李公择侍郎
作者：释道潜
朝代：宋
体裁：七言律诗

高城夜寂起清风，月下清霜堕晓空。泽国已惊黄橘柚，省垣应对老梧桐。青钱旧数文才妙，碧落新游问望隆。四海倚公调鼎鼐，伫瞻和气洽冲融。
寄济明
作者：释道潜
朝代：宋

茫乎一气同浑沦，瀰漫六合无边垠。
吁哉破散几千载，被在万物含其真。
清轻为天浊为地，一一厚薄理自匀。
驽骀骐骥不并厩，夜光鱼目难相亲。
钱郎少年禀清裔，英姿绰欲挥等伦。
忠言谠论蹑根本，行义修笃无缁磷。
是家严君抱劲烈，直笔曾预螭头臣。
我昔浮游霅溪侧，倾盖遇子情弥欣。
炎云烧空五六月，漾舟南郭吟青苹。
溪流宽围野桥碧，溪树静啸凉飈新。
奇探险取得佳句，欲压柳恽江南春。
瓶盂属我暂行役，乐事一跌成参辰。
使君旋亦报西去，纷纷万变难重陈。
南山暮冬厚积雪，刚茂不死期松筠。
寄济明
作者：释道潜
朝代：宋

茫乎一气同浑沦，瀰漫六合无边垠。吁哉破散几千载，被在万物含其真。清轻为天浊为地，一一厚薄理自匀。驽骀骐骥不并厩，夜光鱼目难相亲。钱郎少年禀清裔，英姿绰欲挥等伦。忠言谠论蹑根本，行义修笃无缁磷。是家严君抱劲烈，直笔曾预螭头臣。我昔浮游霅溪侧，倾盖遇子情弥欣。炎云烧空五六月，漾舟南郭吟青蘋。溪流宽围野桥碧，溪树静啸凉飙新。奇探险取得佳句，欲压柳恽江南春。瓶盂属我暂行役，乐事一跌成参辰。使君旋亦报西去，纷纷万变难重陈。南山暮冬厚积雪，刚茂不死期松筠。
寄潘仲升秀才
作者：释道潜
朝代：宋

汉唐夸汝南，豪杰不胜数。
山川有灵蓄，鬰鬰久不吐。
迩来见潘子，秀色实眉宇。
是家贤伯仲，学术本邹鲁。
他时俱特立，肯与哙等伍。
浪为叶城游，邂逅得晤语。
异乡逢岁晏，越鸟思南举。
江湖结后期，细与论今古。
寄潘仲升秀才
作者：释道潜
朝代：宋

汉唐誇汝南，豪杰不胜数。山川有灵蓄，郁郁久不吐。迩来见潘子，秀色实眉宇。是家贤伯仲，学术本邹鲁。他时俱特立，肯与哙等伍。浪为叶城游，邂逅得晤语。异乡逢岁晏，越鸟思南举。江湖结后期，细与论今古。
寄王元均奉议昆仲
作者：释道潜
朝代：宋

崇文学士后，二子皆翘翘。异哉荆山麓，产此英琼瑶。婆娑翰墨场，文彩相蔚饶。顷我未知识，寸心徒摇摇。前年广陵城，会合如有招。名都冠淮海，气象古所豪。林园若棋置，佳处遗尘嚣。良辰肯浪负，杖策同嬉遨。清谈落玉麈，亹亹如闻韶。岁晏乐未阕，离群复萧萧。扁舟眇一叶，出没随江潮。云山列千里，庐霍尤岧峣。孤怀喜自放，跨跞岂惮劳。所嗟无二陆，相我吟风骚。
寄王元均奉议昆仲
作者：释道潜
朝代：宋

崇文学士后，二子皆翘翘。
异哉荆山麓，产此英琼瑶。
婆娑翰墨场，文彩相蔚饶。
顷我未知识，寸心徒摇摇。
前年广陵城，会合如有招。
名都冠淮海，气象古所豪。
林园若棋置，佳处遗尘嚣。
良辰肯浪负，杖策同嬉遨。
清谈落玉麈，亹亹如闻韶。
岁晏乐未阕，离群復萧萧。
扁舟眇一叶，出没随江潮。
云山列千里，庐霍尤岧峣。
孤怀喜自放，跨跞岂惮劳。
所嗟无二陆，相我吟风骚。
寄王慎中教授
作者：释道潜
朝代：宋

高人屏迹匡庐山，不入州府今几年。
煮葵烹藿日一饭，目光炯炯明星悬。
行修道富神所怜，绛帐弟子如云烟。
忆昨秋风宿曾巘，杖藜扣户君未眠。
阶松影月不到席，耿耿唯有青灯然。
高谈一倾百虑洗，似拂蒿艾披兰荃。
清诗落笔有余地，顷刻百纸珠玑联。
锦囊别后有新句，勿惜东使聊相传。
寄王慎中教授
作者：释道潜
朝代：宋

高人屏迹匡庐山，不入州府今几年。煮葵烹藿日一饭，目光炯炯明星悬。行脩道富神所怜，绛帐弟子如云烟。忆昨秋风宿曾巘，杖藜扣户君未眠。阶松影月不到席，耿耿唯有青灯然。高谈一倾百虑洗，似拂蒿艾披兰荃。清诗落笔有馀地，顷刻百纸珠玑联。锦囊别后有新句，勿惜东使聊相传。
寄王晋卿都尉
作者：释道潜
朝代：宋
体裁：七言律诗

主第耽耽冠北城，位居侯伯固尊荣。肯将踏月趋朝脚，来伴穿云渡水行。池上红蕖应渐老，山中紫笋尚抽萌。嵩阳迤逦川原胜，闻说它时卜钓耕。
寄福州太守孙莘老龙图
作者：释道潜
朝代：宋

公生自淮海，弱不游群儿。
良哉白玉质，烱烱无磷缁。
澡身以道德，余弃为文词。
端能处庠序，邈有孔孟姿。
一朝擅高名，卓然动京师。
余辉耀天末，烨烨如斗箕。
校雠芸阁中，精义无参差。
同时鹓鹭行，半已翔凤池。
两登谏官室，抗疏犯天威。
扬舲去江海，旷岁成流离。
朱轮拥苕霅，五马从合肥。
编氓仰遗爱，堕泪存丰碑。
归来遘风树，憔悴不展眉。
藉苫一室中，四壁无重帷。
南邻有古剎，而我方栖迟。
杖藜时过公，泣血闻嗟咨。
从容劝我坐，一饭常共为。
蒸蒸沸古鼎，蔌蔌投园葵。
客来慵应门，客去知为谁。
礼丧事云既，始领吴门麾。
瓶盂走梁苑，恨不相追随。
秋风亟东下，旌旆俄已睽。
浮川与遵陆，多病亦云疲。
七闽富名山，空翠相逶迤。
在昔慕仁智，于今慰遨嬉。
棠阴想初坐，吏案纷交驰。
庖刀一为解，往往无孑遗。
麦秋荐丹实，梅雨裁纤絺。
黄金燕佳客，柔指鸣哀丝。
万事不芥蒂，羡公能自怡。
寄福州太守孙莘老龙图
作者：释道潜
朝代：宋

公生自淮海，弱不游群儿。良哉白玉质，烱烱无磷缁。澡身以道德，馀弃为文词。端能处庠序，邈有孔孟姿。一朝擅高名，卓然动京师。馀辉耀天末，烨烨如斗箕。校雠芸阁中，精义无参差。同时鹓鹭行，半已翔凤池。两登谏官室，抗疏犯天威。扬舲去江海，旷岁成流离。朱轮拥苕霅，五马从合肥。编氓仰遗爱，堕泪存丰碑。归来遘风树，憔悴不展眉。藉苫一室中，四壁无重帷。南邻有古刹，而我方栖迟。杖藜时过公，泣血闻嗟咨。从容劝我坐，一饭常共为。蒸蒸沸古鼎，蔌蔌投园葵。客来慵应门，客去知为谁。礼丧事云既，始领吴门麾。瓶盂走梁苑，恨不相追随。秋风亟东下，旌旆俄已睽。浮川与遵陆，多病亦云疲。七闽富名山，空翠相逶迤。在昔慕仁智，于今慰遨嬉。棠阴想初坐，吏案纷交驰。庖刀一为解，往往无孑遗。麦秋荐丹实，梅雨裁纤絺。黄金燕佳客，柔指鸣哀丝。万事不芥蒂，羡公能自怡。
寄舒尧文教授
作者：释道潜
朝代：宋
体裁：七言律诗

经纶满腹贮云霓，卓荦丘门道可跻。绛帐开时霞影乱，青衿立处雁行齐。忆亲麈尾焚香夜，共惜筠梢落月低。别后凤毛知更长，五车应已识诠题。
寄苏子由著作
作者：释道潜
朝代：宋
体裁：七言律诗

先生道德若为容，曾向南都幕下逢。拔俗高标惊万丈，凌云逸气蔼千重。低梧暂宿张家凤，浊水难藏许氏龙。岁晚雪霜虽更苦，未应憔悴碧岩松。
寄莘老
作者：释道潜
朝代：宋

十年手把使君麾，一日归来践赤墀。偶尔梦中成故事，凛然霜后见奇姿。枯荄在昔尝叨荫，微蚋于今赖附驰。况有云庵閟深谷，他时香火与君期。
寄莘老
作者：释道潜
朝代：宋

十年手把使君麾，一日归来践赤墀。
偶尔梦中成故事，凛然霜后见奇姿。
枯荄在昔尝叨荫，微蚋于今頼附驰。
况有云庵閟深谷，他时香火与君期。
寄蔡彦规主簿
作者：释道潜
朝代：宋

绕舍苍烟晚更凝，隔帘新月未多明。栖乌著树无馀噪，老桧吟风有细声。客散愈怜真境好，定回犹觉幻身轻。可堪俗子能知味，此语聊传北郭生。
寄蔡彦规主簿
作者：释道潜
朝代：宋

遶舍苍烟晚更凝，隔帘新月未多明。
栖乌着树无余噪，老桧吟风有细声。
客散愈怜真境好，定回犹觉幻身轻。
可堪俗子能知味，此语聊传北郭生。
寄题南阳刘氏松堂
作者：释道潜
朝代：宋

南阳自古夸雄都，山川淑气无时无。
中间豪杰相间出，卧龙光武兴王图。
有唐昌黎百世士，布衣奋起为师儒。
风流异代骨虽朽，余泽尚可濡焦枯。
刘郎先子挺奇质，志业文史称乡闾。
词场较蓺一不售，掉头便卜溪山居。
朋云友月终岁事，挟册教子犹区区。
青松寸根手自植，气概今已凌凡株。
虬髯龙甲拂天籁，飒若风雨来江湖。
悲哉孝思论罔极，新构永与甘棠俱。
西州骚人竞与赋，盛事相诧无贤愚。
续貂自昔人所诮，诗成出袖增踌躇。
寄题南阳刘氏松堂
作者：释道潜
朝代：宋

南阳自古誇雄都，山川淑气无时无。中间豪杰相间出，卧龙光武兴王图。有唐昌黎百世士，布衣奋起为师儒。风流异代骨虽朽，馀泽尚可濡焦枯。刘郎先子挺奇质，志业文史称乡闾。词场较蓺一不售，掉头便卜溪山居。朋云友月终岁事，挟册教子犹区区。青松寸根手自植，气概今已凌凡株。虬髯龙甲拂天籁，飒若风雨来江湖。悲哉孝思论罔极，新构永与甘棠俱。西州骚人竞与赋，盛事相诧无贤愚。续貂自昔人所诮，诗成出袖增踌躇。
寄题徐德之先生闲轩
作者：释道潜
朝代：宋

建安自古多俊髦，徐子磊落尤其豪。
论兵说剑走湖海，身勤事左无所遭。
绿林五校已屠脍，黑衣三卫羞徒劳。
归来故山便卜筑，脱弃万事轻鸿毛。
横前涧水漱哀玉，傍舍老枥藏飞猱。
山蔬何用羡粱肉，鹤氅未必输青袍。
追云弄月有真趣，慎勿轻语传儿曹。
寄题济源令杨君兰轩
作者：释道潜
朝代：宋

昔人慕猗兰，佩服比修洁。
往往卒岁间，山中行采掇。
吁哉昔人去已久，此花憔悴今谁折。
济源长官真好古，王屋天坛驰远步。
阳崖月窟得芳丛，满握归来夸所遇。
凈扫幽轩植藓墀，紫茎绿叶弄奇姿。
疏帘风软日华薄，芳馥满怀君自知。
寄题济源令杨君兰轩
作者：释道潜
朝代：宋

昔人慕猗兰，佩服比脩洁。往往卒岁间，山中行采掇。吁哉昔人去已久，此花憔悴今谁折。济源长官真好古，王屋天坛驰远步。阳崖月窟得芳丛，满握归来誇所遇。净扫幽轩植藓墀，紫茎绿叶弄奇姿。疏帘风软日华薄，芳馥满怀君自知。
寄题解颐堂
作者：释道潜
朝代：宋

道人还家今几时，筑室构堂名解颐。尺书三遣要我赋，我独老矣何能为。尘埃笔研试料理，肝肺枯槁源不滋。为君苦思强抽轧，词悭气迫无逶迤。东阳自古号多士，文采风流世有之。堂成往往献佳句，罗列四壁皆瑰奇。譬如钧天已九奏，安用击筑鸣参差。又如玉食厌方丈，葵藿欲进旁必嗤。他年但约访君去，借君几席聊偃攲。堂中插架足书史，牙签玉轴当细窥。
寄题解颐堂
作者：释道潜
朝代：宋

道人还家今几时，筑室构堂名解颐。
尺书三遣要我赋，我独老矣何能为。
尘埃笔研试料理，肝肺枯槁源不滋。
为君苦思强抽轧，词悭气迫无逶迤。
东阳自古号多士，文采风流世有之。
堂成往往献佳句，罗列四壁皆瑰奇。
譬如钧天已九奏，安用击筑鸣参差。
又如玉食厌方丈，葵藿欲进旁必嗤。
他年但约访君去，借君几席聊偃欹。
堂中插架足书史，牙籤玉轴当细窥。
寄龙井辨才法师
作者：释道潜
朝代：宋

法师安远徒，我见常磬折。颓纲制像运，基搆甚宏达。煌煌四十载，说法倾吴越。人天会方丈，万趾常杂遝。蔼然如丘山，四座羞蚁垤。投老倦挥麈，毅然辞且决。饥鹰得秋风，转盼俄一掣。结茅南山陲，云萝占幽绝。昔我海上还，相寻访林樾。夜阑叩微要，猿鸟寂不聒。慧风洒幽襟，法雨濯枯蘖。别来今四载，寒暑惊屡阕。相望如晨星，杳杳各天末。何当从杖藜，一笑龙泓月。
寄龙井辨才法师
作者：释道潜
朝代：宋

法师安远徒，我见常磬折。
颓纲制像运，基构甚宏达。
煌煌四十载，说法倾吴越。
人天会方丈，万趾常杂沓。
蔼然如丘山，四座羞蚁垤。
投老倦挥麈，毅然辞且决。
饥鹰得秋风，转盼俄一掣。
结茅南山陲，云萝占幽绝。
昔我海上还，相寻访林樾。
夜阑叩微要，猨鸟寂不聒。
慧风洒幽襟，法雨濯枯枿。
别来今四载，寒暑惊屡阕。
相望如晨星，杳杳各天末。
何当从杖藜，一笑龙泓月。
寒食日玉提刑过访，有诗示怡然并余，余次韵之
作者：释道潜
朝代：宋

使君薄圭组，富贵良易足。一麾下东南，千里争拭目。援毫赋山水，词力泻溪谷。胜游便杖屦，聒耳厌丝竹。西湖破春冰，晓涨翻晴绿。相将二使轺，导从还屏逐。后先度岩壑，颉颃追鸾鹄。乐事殊未央，酒行宜局促。风流俄醉舞，坐客瞻颓玉。嵇阮真达生，秦唐谩歌哭。斜阳绝湖去，两桨凌波速。却寻元龙居，隐隐隔乔木。到门呼主人，展画满高屋。夕鼓来远近，雨声飘断续。篮舆入城市，夹道闹灯烛。盛事在馀杭，他年见图录。
寒食日玉提刑过访，有诗示怡然并余，余次韵之
作者：释道潜
朝代：宋

使君薄珪组，富贵良易足。
一麾下东南，千里争拭目。
援毫赋山水，词力泻溪谷。
胜游便杖屦，聒耳厌丝竹。
西湖破春冰，晓涨翻晴绿。
相将二使轺，导从还屏逐。
后先度岩壑，颉颃追鸾鹄。
乐事殊未央，酒行宜局促。
风流俄醉舞，坐客瞻颓玉。
嵇阮真达生，秦唐谩歌哭。
斜阳绝湖去，两桨凌波速。
却寻元龙居，隠隠隔乔木。
到门呼主人，展画满高屋。
夕鼓来远近，雨声飘断续。
篮舆入城市，夹道闹灯烛。
盛事在余杭，他年见图录。
将之金陵寄侍琪服之秀才
作者：释道潜
朝代：宋
体裁：古风

黄昏落帆牛渚矶，苍石岸黑行人稀。渔灯夜深远近没，水鸟月明来去飞。瓶盂渐与南斗阔，身世东去将焉为。钟山咫尺行可及，会当与子同遨嬉。
山中书事
作者：释道潜
朝代：宋
体裁：七言律诗

身世从来薄所营，晚归丘壑更忘情。随眠烦恼何曾有，无树菩提本不生。布袜青鞋供我老，月溪沙路恣经行。细炊云子斋厨饭，要配香芹碧涧羹。
岁寒亭
作者：释道潜
朝代：宋
体裁：七言绝句

草枯蓬断正纷纷，翠干排檐不改阴。自是孤根难挫抑，骄霜傲雪本无心。
峻极夏夜
作者：释道潜
朝代：宋

广庭无凡株，郁郁两佳树。扶疏饶美荫，盘错根本固。朝披叶底风，夜泫衣上露。禅馀自循绕，百匝未忍住。月华中天来，左右发晖素。清景非人间，泠然洗吾虑。缅彼大梁下，炎蒸毒朝暮。朱门晓未开，马足已驰骛。摧眉事权要，幸彼一盼顾。素标插君头，扰扰独不悟。
峻极夏夜
作者：释道潜
朝代：宋

广庭无凡株，鬰鬰两佳树。
扶疏饶美荫，盘错根本固。
朝披叶底风，夜泫衣上露。
禅余自循绕，百匝未忍住。
月华中天来，左右发晖素。
清景非人间，泠然洗吾虑。
缅彼大梁下，炎蒸毒朝暮。
朱门晓未开，马足已驰骛。
摧眉事权要，幸彼一盼顾。
素标插君头，扰扰独不悟。
干明夜坐怀孙莘老学士
作者：释道潜
朝代：宋
体裁：古风

余生飘泊犹断蓬，讵肯低回附根柢。兹焉得坎谩栖止，一日从风即轻逝。淮南十月寒未苦，耿耿虚堂属宵外。星辰错落挂檐庑，爽气侵寻入衣袂。桐叶声翻玉露圆，竹枝影扫金波碎。安得南邻庞老翁，挥麈堂堂坐相对。
平山堂观雨
作者：释道潜
朝代：宋
体裁：诗

午枕藜床梦忽惊，柳边雷送雨如倾。蜀冈西望芜城路，银竹森森十里横。
广陵城外野步呈莘老
作者：释道潜
朝代：宋
体裁：七言律诗

林梢聒聒鸟声繁，积雪初消涧水浑。老树卧波寒影动，野烟浮草夕阳昏。风回笛响山前路，犬吠人行竹外村。杖屦不知幽兴远，归来新月在柴门。
庐山杂兴
作者：释道潜
朝代：宋

古帝论匡山，南国之德镇。迩来得跻攀，此语始吾信。雄雄压九江，矗矗排万仞。青天落飞瀑，白日雷霆震。石镜俄忽开，孤光舞而运。异花无冬春，瑶草亦芳润。远公初渡江，道誉蔼东晋。刘雷赞高风，遁世各无闷。陈迹虎溪头，于今谁与讯。众峰势连环，万叠不可穷。香炉独秀拔，佳气常葱葱。长风卷游雾，晓壁开曈眬。招提出其下，楼观排青红。回眸盻五老，刻削金芙蓉。宜哉谪仙子，爱此巢云松。白鹤峰后原，逶迤旷平陆。道周问樵子，古实青牛谷。披榛得径路，曳杖惊麋鹿。鲍生古骚人，曾过鍊师宿。明月古坛边，题诗记脩竹。兹焉废耕陇，岁晏空菽粟。薄日静衔山，惊湍泻哀玉。回首睇吾庐，风幡隔林麓。山南信美矣，山北尤增奇。春风锦绣谷，红素自相依。梯空上绝巘，云日惊倒窥。崖壁晕祥光，五色成颇梨。旁通大林寺，松竹短且攲。乐天当日游，四月桃始披。馀龄愿寄此，永与人世违。少文好山林，每往辄忘归。余生千载后，独与斯人违。朅来炉峰下，结宇聊栖迟。长林拱茂木，九夏遗炎曦。溪雨昼忽破，藤花照清漪。黄鹂语深竹，可听不可窥。暮峰腾玄云，飞雨来滂沱。乱点洒苍壁，森森挂青萝。须臾涨前溪，荡荡浮银河。中流转巨石，出没如鼋鼍。天宇夜开霁，星蟾瑩摩挲。玲珑辨崖树，宛转照庭柯。咏诗无桀句，奈此佳景何。中岩不知暑，但觉昼景长。朝来出孤定，踽踽行西冈。风泉漱石齿，松雨飞苍苍。猿鸟亦我喜，鹿麋还相将。乔林积翠下，粲然瞩孤芳。冉冉抱绝格，霏霏浮暗香。山祇善守护，每吐云雾藏。寄言樵苏子，慎勿轻摧伤。龙湫亘三峡，草木皆森奇。禅馀得支径，别坞行逶迤。上人吴门秀，邈有方外姿。芒鞋衬两足，策策欣相追。秋田罢刈穫，云水明空陂。双双林中禽，文彩光陆离。雍容事饮啄，相顾忘惊飞。鲜飙忽腾馥，岩桂飘葳蕤。峰端卧落日，眷此忘还期。霜清玉绳晓，涧谷风未号。澄潭不可极，俛盼惊骨毛。岂不有神物，于兹能遁逃。海日射两崖，馀辉何昭昭。游鳞出岸穴，翻覆如银刀。偶来殊不恶，胜事俄所遭。聊为五字咏，远愧谢与陶。山深云物清，挹玩洗浮虑。昨日行涧南，飘然即芒屦。风潭耿危彴，晚与樵争度。隔水认梅花，方惊岁华暮。幽人眇江海，乐事期谁预。山月独多情，娟娟迟归路。高岩吐奇云，倏忽千万丈。援毫欲名貌，卷缩非一状。飞仙或遨游，隐隐出其上。惊飙忽吹灭，转盻惟清嶂。山中胜事多，彼俗谁能亮。圆月未出岭，众峰环苍苍。裴回倚脩竹，迟此清夜光。俄惊众木颠，滟滟浮银潢。玉兔既且跃，浮云亦难妨。须臾经中天，下瞩被八荒。却瞻中外官，森森敛低昂。一月庐山阳，光风动林壑。阴崖拆曾冰，隐隐飞溜落。曦和伯化工，万汇欣并作。匆匆鸟声聒，艳艳花雾薄。瘦骨喜攀跻，芒鞋便荦确。期遇山阿人，赏心将共托。五更山雨馀，海月漏云表。流辉入庭户，烱烱白如缟。百舌语空林，关关催欲晓。众禽亦和鸣，为我释孤抱。杉松本奇姿，洗涤看愈好。惆怅桃李花，东风卷如扫。通玄接香谷，夹道青松直。高秋得微雨，秀色寒更碧。林梢挂红子，照眼明的的。散策从所欢，悠悠事遐历。僧坊媚烟篆，笑语恋几席。陶谢安在哉，空山独行迹。
庐山杂兴
作者：释道潜
朝代：宋

溪石斑斑舞碎光，岩花冉冉馥幽香。当时吴猛逢山处，金阙横开在上方。隔崖垂蔓蔚苍苍，隐见莓苔旧石床。定有飞仙集其下，月明时复度笙篁。高松夹道夕阳明，抱叶风蝉引细声。劝尔行人聊驻足，出山无物更能清。星渚江边月已生，石桥归路夜峥嵘。西风散入松千树，翻覆银河秋浪声。
庐山杂兴·其一
作者：释道潜
朝代：宋

古帝论匡山，南国之德镇。迩来得跻攀，此语始吾信。雄雄压九江，矗矗排万仞。青天落飞瀑，白日雷霆震。石镜俄忽开，孤光舞而运。异花无冬春，瑶草亦芳润。远公初渡江，道誉蔼东晋。刘雷赞高风，遁世各无闷。陈迹虎溪头，于今谁与讯。
庐山杂兴·其一
作者：释道潜
朝代：宋

古帝论匡山，南国之德镇。
迩来得跻攀，此语始吾信。
雄雄压九江，矗矗排万仞。
青天落飞瀑，白日雷霆震。
石镜俄忽开，孤光舞而运。
异花无冬春，瑶草亦芳润。
远公初渡江，道誉蔼东晋。
刘雷赞高风，遯世各无闷。
陈迹虎溪头，于今谁与讯。
庐山杂兴·其一
作者：释道潜
朝代：宋
体裁：七言绝句

溪石斑斑舞碎光，岩花冉冉馥幽香。当时吴猛逢山处，金阙横开在上方。
庐山杂兴·其一一
作者：释道潜
朝代：宋

高岩吐奇云，倏忽千万丈。
援毫欲名貌，卷缩非一状。
飞仙或遨游，隠隠出其上。
惊飈忽吹灭，转盻惟清嶂。
山中胜事多，彼俗谁能亮。
庐山杂兴·其一三
作者：释道潜
朝代：宋

一月庐山阳，光风动林壑。
阴崖拆曾冰，隠隠飞溜落。
曦和伯化工，万彙欣并作。
匆匆鸟声聒，艷艷花雾薄。
瘦骨喜攀跻，芒鞋便荦确。
期遇山阿人，赏心将共託。
庐山杂兴·其一二
作者：释道潜
朝代：宋

圆月未出岭，众峰环苍苍。
裴回倚修竹，迟此清夜光。
俄惊众木颠，滟滟浮银潢。
玉兔既且跃，浮云亦难妨。
须臾经中天，下瞩被八荒。
却瞻中外官，森森敛低昂。
庐山杂兴·其一四
作者：释道潜
朝代：宋

五更山雨余，海月漏云表。
流辉入庭户，烱烱白如缟。
百舌语空林，关关催欲晓。
众禽亦和鸣，为我释孤抱。
杉松本奇姿，洗涤看愈好。
惆怅桃李花，东风卷如扫。
庐山杂兴·其七
作者：释道潜
朝代：宋
体裁：古风

中岩不知暑，但觉昼景长。朝来出孤定，踽踽行西冈。风泉漱石齿，松雨飞苍苍。猿鸟亦我喜，鹿麋还相将。乔林积翠下，粲然瞩孤芳。冉冉抱绝格，霏霏浮暗香。山祇善守护，每吐云雾藏。寄言樵苏子，慎勿轻摧伤。
庐山杂兴·其三
作者：释道潜
朝代：宋

白鹤峰后原，逶迤旷平陆。
道周问樵子，古实青牛谷。
披榛得径路，曳杖惊麋鹿。
鲍生古骚人，曾过炼师宿。
明月古坛边，题诗记修竹。
兹焉废耕陇，岁晏空菽粟。
薄日静衔山，惊湍泻哀玉。
回首睇吾庐，风幡隔林麓。
庐山杂兴·其三
作者：释道潜
朝代：宋

白鹤峰后原，逶迤旷平陆。道周问樵子，古实青牛谷。披榛得径路，曳杖惊麋鹿。鲍生古骚人，曾过鍊师宿。明月古坛边，题诗记脩竹。兹焉废耕陇，岁晏空菽粟。薄日静衔山，惊湍泻哀玉。回首睇吾庐，风幡隔林麓。
庐山杂兴·其三
作者：释道潜
朝代：宋
体裁：七言绝句

高松夹道夕阳明，抱叶风蝉引细声。劝尔行人聊驻足，出山无物更能清。
庐山杂兴·其九
作者：释道潜
朝代：宋

霜清玉绳晓，涧谷风未号。
澄潭不可极，俛盼惊骨毛。
岂不有神物，于兹能遁逃。
海日射两崖，余辉何昭昭。
游鳞出岸穴，翻覆如银刀。
偶来殊不恶，胜事俄所遭。
聊为五字咏，远愧谢与陶。
庐山杂兴·其九
作者：释道潜
朝代：宋

霜清玉绳晓，涧谷风未号。澄潭不可极，俛盼惊骨毛。岂不有神物，于兹能遁逃。海日射两崖，馀辉何昭昭。游鳞出岸穴，翻覆如银刀。偶来殊不恶，胜事俄所遭。聊为五字咏，远愧谢与陶。
庐山杂兴·其二
作者：释道潜
朝代：宋

众峰势连环，万叠不可穷。香炉独秀拔，佳气常葱葱。长风卷游雾，晓壁开曈眬。招提出其下，楼观排青红。回眸盻五老，刻削金芙蓉。宜哉谪仙子，爱此巢云松。
庐山杂兴·其二
作者：释道潜
朝代：宋

众峰势连环，万迭不可穷。
香炉独秀拔，佳气常葱葱。
长风卷游雾，晓壁开曈眬。
招提出其下，楼观排青红。
回眸盻五老，刻削金芙蓉。
宜哉谪仙子，爱此巢云松。
庐山杂兴·其二
作者：释道潜
朝代：宋

隔崖垂蔓蔚苍苍，隐见莓苔旧石床。定有飞仙集其下，月明时复度笙篁。
庐山杂兴·其二
作者：释道潜
朝代：宋

隔崖垂蔓蔚苍苍，隠见莓苔旧石床。
定有飞仙集其下，月明时復度笙篁。
庐山杂兴·其五
作者：释道潜
朝代：宋
体裁：古风

少文好山林，每往辄忘归。余生千载后，独与斯人违。朅来炉峰下，结宇聊栖迟。长林拱茂木，九夏遗炎曦。溪雨昼忽破，藤花照清漪。黄鹂语深竹，可听不可窥。
庐山杂兴·其八
作者：释道潜
朝代：宋

龙湫亘三峡，草木皆森奇。
禅余得支径，别坞行逶迤。
上人吴门秀，邈有方外姿。
芒鞋衬两足，策策欣相追。
秋田罢刈穫，云水明空陂。
双双林中禽，文彩光陆离。
雍容事饮啄，相顾忘惊飞。
鲜飈忽腾馥，岩桂飘葳蕤。
峰端卧落日，眷此忘还期。
庐山杂兴·其八
作者：释道潜
朝代：宋

龙湫亘三峡，草木皆森奇。禅馀得支径，别坞行逶迤。上人吴门秀，邈有方外姿。芒鞋衬两足，策策欣相追。秋田罢刈穫，云水明空陂。双双林中禽，文彩光陆离。雍容事饮啄，相顾忘惊飞。鲜飙忽腾馥，岩桂飘葳蕤。峰端卧落日，眷此忘还期。
庐山杂兴·其六
作者：释道潜
朝代：宋

暮峰腾玄云，飞雨来滂沱。乱点洒苍壁，森森挂青萝。须臾涨前溪，荡荡浮银河。中流转巨石，出没如鼋鼍。天宇夜开霁，星蟾瑩摩挲。玲珑辨崖树，宛转照庭柯。咏诗无桀句，奈此佳景何。
庐山杂兴·其六
作者：释道潜
朝代：宋
体裁：古风

暮峰腾玄云，飞雨来滂沱。乱点洒苍壁，森森挂青萝。须臾涨前溪，荡荡浮银河。中流转巨石，出没如鼋鼍。天宇夜开霁，星蟾莹摩挲。玲珑辨崖树，宛转照庭柯。咏诗无桀句，奈此佳景何。
庐山杂兴·其十
作者：释道潜
朝代：宋
体裁：古风

山深云物清，挹玩洗浮虑。昨日行涧南，飘然即芒屦。风潭耿危彴，晚与樵争度。隔水认梅花，方惊岁华暮。幽人眇江海，乐事期谁预。山月独多情，娟娟迟归路。
庐山杂兴·其十一
作者：释道潜
朝代：宋

高岩吐奇云，倏忽千万丈。援毫欲名貌，卷缩非一状。飞仙或遨游，隐隐出其上。惊飙忽吹灭，转盻惟清嶂。山中胜事多，彼俗谁能亮。
庐山杂兴·其十三
作者：释道潜
朝代：宋

一月庐山阳，光风动林壑。阴崖拆曾冰，隐隐飞溜落。曦和伯化工，万汇欣并作。匆匆鸟声聒，艳艳花雾薄。瘦骨喜攀跻，芒鞋便荦确。期遇山阿人，赏心将共托。
庐山杂兴·其十二
作者：释道潜
朝代：宋

圆月未出岭，众峰环苍苍。裴回倚脩竹，迟此清夜光。俄惊众木颠，滟滟浮银潢。玉兔既且跃，浮云亦难妨。须臾经中天，下瞩被八荒。却瞻中外官，森森敛低昂。
庐山杂兴·其十五
作者：释道潜
朝代：宋
体裁：古风

通玄接香谷，夹道青松直。高秋得微雨，秀色寒更碧。林梢挂红子，照眼明的的。散策从所欢，悠悠事遐历。僧坊媚烟篆，笑语恋几席。陶谢安在哉，空山独行迹。
庐山杂兴·其十四
作者：释道潜
朝代：宋

五更山雨馀，海月漏云表。流辉入庭户，烱烱白如缟。百舌语空林，关关催欲晓。众禽亦和鸣，为我释孤抱。杉松本奇姿，洗涤看愈好。惆怅桃李花，东风卷如扫。
庐山杂兴·其四
作者：释道潜
朝代：宋

山南信美矣，山北尤增奇。春风锦绣谷，红素自相依。梯空上绝巘，云日惊倒窥。崖壁晕祥光，五色成颇梨。旁通大林寺，松竹短且攲。乐天当日游，四月桃始披。馀龄愿寄此，永与人世违。
庐山杂兴·其四
作者：释道潜
朝代：宋

山南信美矣，山北尤增奇。
春风锦绣谷，红素自相依。
梯空上绝巘，云日惊倒窥。
崖壁晕祥光，五色成颇梨。
旁通大林寺，松竹短且欹。
乐天当日游，四月桃始披。
余龄愿寄此，永与人世违。
庐山杂兴·其四
作者：释道潜
朝代：宋
体裁：七言绝句

星渚江边月已生，石桥归路夜峥嵘。西风散入松千树，翻覆银河秋浪声。
庐山道中怀子瞻
作者：释道潜
朝代：宋
体裁：七言律诗

谷口晴云散晓光，鸟声呼我渡横塘。轻明独爱桃花静，撩乱偏嫌柳絮狂。处处丛祠起箫鼓，家家篱落动耕桑。去年今日东坡路，拄杖相将探海棠。
廖司法挽辞
作者：释道潜
朝代：宋
体裁：古风

吾闻廖夫子，名大不得睹。读书尽五车，行义拔前古。聚徒从妙龄，所至变邹鲁。身虽甘陋巷，志欲望伊吕。风云苟超腾，名教当有补。蹉跎鬓毛改，寸禄晚方取。青衫适南营，素幔归湓浦。秋原起新陇，寂寞一抔土。悲歌动闾里，清血洒如雨。兰玉已含芳，行看秀庭户。
建隆秋夜
作者：释道潜
朝代：宋

梵呗声沈香雾销，月明金殿影岧峣。夜深唯有龛灯在，风露满庭人寂寥。娟娟云月照窗扉，纸帐形开梦觉时。庭下风篁自成韵，吹箫安用玉人为。
建隆秋夜·其一
作者：释道潜
朝代：宋
体裁：七言绝句

梵呗声沈香雾销，月明金殿影岧峣。夜深唯有龛灯在，风露满庭人寂寥。
建隆秋夜·其二
作者：释道潜
朝代：宋
体裁：七言绝句

娟娟云月照窗扉，纸帐形开梦觉时。庭下风篁自成韵，吹箫安用玉人为。
归宗道中
作者：释道潜
朝代：宋

朝日未出海，杖藜适松门。
老树暗绝壁，萧条闻哀猨。
迤逦转谷口，悠悠见前村。
农夫争道来，聒聒更笑喧。
数辰竞一墟，邸店如云屯。
或携布与楮，或驱鸡与㹠。
纵横箕箒材，琐细难具论。
老翁主贸易，俯仰众所尊。
区区较寻尺，一一手自翻。
得无筋力疲，两鬓埋霜根。
吾乡东南会，百货常源源。
金镮衣短后，群奴列昆崙。
通衢旅犀象，颠倒同篱藩。
鲛绡与翡翠，触目亦已繁。
少壮供所役，耆年卧高轩。
翁今处穷独，未易听我言。
且当具盐米，归家饭儿孙。
归宗道中
作者：释道潜
朝代：宋

朝日未出海，杖藜适松门。老树暗绝壁，萧条闻哀猿。迤逦转谷口，悠悠见前村。农夫争道来，聒聒更笑喧。数辰竞一墟，邸店如云屯。或携布与楮，或驱鸡与㹠。纵横箕帚材，琐细难具论。老翁主贸易，俯仰众所尊。区区较寻尺，一一手自翻。得无筋力疲，两鬓埋霜根。吾乡东南会，百货常源源。金镮衣短后，群奴列昆崙。通衢旅犀象，颠倒同篱藩。鲛绡与翡翠，触目亦已繁。少壮供所役，耆年卧高轩。翁今处穷独，未易听我言。且当具盐米，归家饭儿孙。
归宗道中
作者：释道潜
朝代：宋
体裁：古风

朝日未出海，杖藜适松门。老树暗绝壁，萧条闻哀猿。迤逦转谷口，悠悠见前村。农夫争道来，聒聒更笑喧。数辰竞一墟，邸店如云屯。或携布与楮，或驱鸡与豚。纵横箕帚材，琐细难具论。老翁主贸易，俯仰众所尊。区区较寻尺，一一手自翻。得无筋力疲，两鬓埋霜根。吾乡东南会，百货常源源。金镮衣短后，群奴列昆崙。通衢旅犀象，颠倒同篱藩。鲛绡与翡翠，触目亦已繁。少壮供所役，耆年卧高轩。翁今处穷独，未易听我言。且当具盐米，归家饭儿孙。
归溪上
作者：释道潜
朝代：宋
体裁：七言绝句

市朝尘土污人衣，远忆云山便赋归。溪水绕门秋欲晚，苕花漠漠鹭鸶飞。
彭门书事寄少游
作者：释道潜
朝代：宋

我思君处君思我，此语由来自谪仙。欲借野人传纸尾，待凭新雁寄辽天。戏马台边驻马蹄，回廊曲院总攀跻。秦郎前日曾来否，试拂凝尘觅旧题。百尺黄楼拂杳冥，楼前风物极峥嵘。东州词客浑争咏，独怪相如赋未成。
彭门书事寄少游·其一
作者：释道潜
朝代：宋
体裁：七言绝句

我思君处君思我，此语由来自谪仙。欲借野人传纸尾，待凭新雁寄辽天。
彭门书事寄少游·其三
作者：释道潜
朝代：宋
体裁：七言绝句

百尺黄楼拂杳冥，楼前风物极峥嵘。东州词客浑争咏，独怪相如赋未成。
彭门书事寄少游·其二
作者：释道潜
朝代：宋
体裁：七言绝句

戏马台边驻马蹄，回廊曲院总攀跻。秦郎前日曾来否，试拂凝尘觅旧题。
得端叔淮上书
作者：释道潜
朝代：宋

飞鸿从西来，有客遗我书。
开缄识远意，字字情有余。
报言历长淮，泛泛乘舳舻。
天开灭远雾，水碧涵空虚。
超然忘端倪，身世疑有无。
徜徉极幽致，恨我失之俱。
我昔与曾子，兹游颇踌蹰。
风高当白帝，露冷凋红蕖。
扁舟仅半月，历览穷朝晡。
伊人亦才华，俊逸千里驹。
结交慕豪彦，倜傥非迂儒。
当时欲相从，恨子隔海隅。
今朝子独往，我辈还星疏。
邂逅亦有分，夤缘非强图。
茫然临西风，俛首良自吁。
庶几有至理，去彼形迹拘。
相望云汉间，皎洁同蟾蜍。
得端叔淮上书
作者：释道潜
朝代：宋

飞鸿从西来，有客遗我书。开缄识远意，字字情有馀。报言历长淮，泛泛乘舳舻。天开灭远雾，水碧涵空虚。超然忘端倪，身世疑有无。徜徉极幽致，恨我失之俱。我昔与曾子，兹游颇踌蹰。风高当白帝，露冷凋红蕖。扁舟仅半月，历览穷朝晡。伊人亦才华，俊逸千里驹。结交慕豪彦，倜傥非迂儒。当时欲相从，恨子隔海隅。今朝子独往，我辈还星疏。邂逅亦有分，夤缘非强图。茫然临西风，俛首良自吁。庶几有至理，去彼形迹拘。相望云汉间，皎洁同蟾蜍。
怀仙阁
作者：释道潜
朝代：宋

瀛洲仙人骑皓鹤，佩玉鸣风度寥廓。锦溪南望九仙岑，笑指烟霞憩曾阁。阁中清绝无纤尘，铜炉著香夜梦真。平明跨鹤出山去，涧草岩花空自春。山僧问我入何地，今作玉皇香案吏。挟持造化几时还，搔首临风聊一喟。
怀仙阁
作者：释道潜
朝代：宋

瀛洲仙人骑皓鹤，佩玉鸣风度寥廓。
锦溪南望九仙岑，笑指烟霞憩曾阁。
阁中清绝无纤尘，铜鑪着香夜梦真。
平明跨鹤出山去，涧草岩花空自春。
山僧问我入何地，今作玉皇香案吏。
挟持造化几时还，搔首临风聊一喟。
思正挈家游张氏园有诗俾余次韵
作者：释道潜
朝代：宋

邦人莫讶气如虹，生长皇家富贵丛。陶写年华樽俎外，吟哦风物笑谈中。伶伦奏曲千般巧，锦綵缠头一样红。琴瑟献酬还可乐，牵衣儿女复相同。
思正挈家游张氏园有诗俾余次韵
作者：释道潜
朝代：宋

邦人莫讶气如虹，生长皇家富贵丛。
陶写年华樽俎外，吟哦风物笑谈中。
伶伦奏曲千般巧，锦綵缠头一样红。
琴瑟献酬还可乐，牵衣儿女復相同。
慕容居士双柟轩
作者：释道潜
朝代：宋

阳羡溪山名浙右，氤氲淑气无时有。
遂令比屋慕弦歌，甲第殊科争捷手。
先生读书三十年，数奇不偶真可怜。
闭门陋巷聊自隠，箪瓢屡空心晏然。
南轩前头两佳木，先生抚玩长不足。
尤爱熏风五月初，白银开花光照屋。
故人解后相逢遇，指点婆娑索新句。
君不见少陵杜叟有长吟，莫作凡材等闲赋。
慕容居士双楠轩
作者：释道潜
朝代：宋

阳羡溪山名浙右，氤氲淑气无时有。遂令比屋慕弦歌，甲第殊科争捷手。先生读书三十年，数奇不偶真可怜。闭门陋巷聊自隐，箪瓢屡空心晏然。南轩前头两佳木，先生抚玩长不足。尤爱薰风五月初，白银开花光照屋。故人解后相逢遇，指点婆娑索新句。君不见少陵杜叟有长吟，莫作凡材等闲赋。
慧觉孜师绿筠轩
作者：释道潜
朝代：宋
体裁：古风

绿筠萧萧含爽籁，幽姿冷落人难爱。壁间但有谪仙词，声名自到江湖外。当年创轩非壮观，局促帘栊日亏蔽。一朝经画有底难，推倒墙头了无碍。坐挹西南十里山，彩翠浮空屹相对。开池凿圃增气象，佳致真为一方最。鸟声鸣春春渐融，兰芽蕙出初蒙茸。我来正值新雨定，弄日吹香闻座中。主人散策邀我步，池南池北聊从容。会待龙孙添夏荫，借君此地眠清风。
戏书诚师秋景小屏
作者：释道潜
朝代：宋
体裁：七言绝句

黄芦败苇两三丛，彷佛江湖在眼中。雁鸭惊呼缘底事，一时昂首立秋风。
戏招李无悔秀才
作者：释道潜
朝代：宋
体裁：七言律诗

淋漓一雨过秋山，洗出西湖小霁天。烱烱鱼鳞含倒景，飘飘羊角卷荒阡。野塘白芡珠盈斗，幽浦红蕖锦绕船。冷炙残杯当已厌，好来波际弄婵婵。
探梅
作者：释道潜
朝代：宋
体裁：七言绝句

问讯风篁岭下梅，疏枝冷蕊未全开。繁英待得浑如雪，霜晓无人我独来。
揖仙亭
作者：释道潜
朝代：宋

崧阳古令尹，制锦夸妙手。
鸣弦对高堂，坐使风俗厚。
政成思考槃，觞豆宴宾友。
开亭面缑岭，佳致昔未有。
云烟霭葱昽，青壁冠星斗。
王子果真仙，揖君千载后。
鸾车驻缥缈，彷佛容暂偶。
天风吹箫笙，凄响落户牖。
纷纷惊坐客，往往为回首。
相顾勿復言，且进杯中酒。
揖仙亭
作者：释道潜
朝代：宋

崧阳古令尹，制锦誇妙手。鸣弦对高堂，坐使风俗厚。政成思考槃，觞豆宴宾友。开亭面缑岭，佳致昔未有。云烟霭葱昽，青壁冠星斗。王子果真仙，揖君千载后。鸾车驻缥缈，彷佛容暂偶。天风吹箫笙，凄响落户牖。纷纷惊坐客，往往为回首。相顾勿复言，且进杯中酒。
无为堂
作者：释道潜
朝代：宋

无为岂不动，无念非刳心。
至人均道妙，与物相浮沉。
青铜一寸明，万象了自分。
何须苦机械，扰扰乱冲襟。
晴窗馥烟篆，衣裓蒙余熏。
超然旷士怀，所得踰古今。
无为堂
作者：释道潜
朝代：宋

无为岂不动，无念非刳心。至人均道妙，与物相浮沉。青铜一寸明，万象了自分。何须苦机械，扰扰乱冲襟。晴窗馥烟篆，衣裓蒙馀薰。超然旷士怀，所得踰古今。
早秋南楼书事
作者：释道潜
朝代：宋
体裁：古风

白帝初回天地秋，井梧叶老阴尚稠。森森爽气入屏幔，骨冷魂清无汗流。觉来览眺觅佳处，挟册独上西南楼。崇山广泽坐可挹，远水孤村横道周。上窥青天堕海日，下瞰白鹤盘庭楸。谁令浓阴起曾嶂，扑扑乱眼如云浮。埋林涨壑只俄顷，抚袂掩抑将谁俦。明星皎月邈难见，络纬蟋蟀空啁啾。安得风生土囊口，万里一扫无停留。王孙未归空碧草，我思不见徒离忧。
昌化双溪堂呈府签判赵德茂宣德
作者：释道潜
朝代：宋

吴会溪山总可怜，此堂雄览独能全。
银河两派来天上，黛色千峰落槛前。
樵斧声沉苍霭裏，钓竿人立白鸥边。
多才李贺知无敌，妙句行看陋众妍。
昌化双溪堂呈府签判赵德茂宣德
作者：释道潜
朝代：宋

吴会溪山总可怜，此堂雄览独能全。银河两派来天上，黛色千峰落槛前。樵斧声沉苍霭里，钓竿人立白鸥边。多才李贺知无敌，妙句行看陋众妍。
春日
作者：释道潜
朝代：宋

兰英蕙萼竞芳新，左右吹香暗袭人。江海久无骚客赋，一枝唯可荐灵均。清溪白石晓磷磷，洗露桃花两岸新。欲觅刘郎家住处，但闻鸡犬不逢人。
春日·其一
作者：释道潜
朝代：宋
体裁：七言绝句

兰英蕙萼竞芳新，左右吹香暗袭人。江海久无骚客赋，一枝唯可荐灵均。
春日·其二
作者：释道潜
朝代：宋
体裁：七言绝句

清溪白石晓磷磷，洗露桃花两岸新。欲觅刘郎家住处，但闻鸡犬不逢人。
春日即事呈定海尉葛叔忱
作者：释道潜
朝代：宋

曾台宿霞披，滴沥朝露湿。有客独登临，含情空伫立。问君伫立何所为，报言远人尝有期。菊花黄日出山去，芳草绿时犹未归。万壑千岩望何极，愿托孤鸿寄消息。少年游衍易蹉跎，翻恐归来不相识。满目春晖花烂熳，花底幽禽自相唤。纷纷万类皆有从，独我参差邈云汉。劝君不用长相思，容颜消竭神空疲。无情况有西楼月，夜夜清光照不亏。
春日即事呈定海尉葛叔忱
作者：释道潜
朝代：宋

曾台宿霞披，滴沥朝露湿。
有客独登临，含情空伫立。
问君伫立何所为，报言远人尝有期。
菊花黄日出山去，芳草绿时犹未归。
万壑千岩望何极，愿託孤鸿寄消息。
少年游衍易蹉跎，翻恐归来不相识。
满目春晖花烂熳，花底幽禽自相唤。
纷纷万类皆有从，独我参差邈云汉。
劝君不用长相思，容颜消竭神空疲。
无情况有西楼月，夜夜清光照不亏。
春日杂兴
作者：释道潜
朝代：宋

池南池北日融融，水荇风蒲各占丛。幸有花枝能照眼，可无诗句补春工。城根野水渌逶沱，飐飐风船掠岸过。日暮蕙兰无处采，渚花汀草占春多。柳外披烟舒远目，花边植杖坐芳茵。能言百舌深藏叶，解舞鹍鸡不避人。雨阕中庭暖日浮，春禽百种聚喧啾。粉腰蜂子尤无赖，挠遍花须未肯休。去岁春风上苑行，烂窥红紫厌平生。而今眼底无姚魏，浪蕊浮花懒问名。碧流如镜转春渠，时送残红出雨馀。可怕莓苔黏屐齿，强扶筇竹过邻居。雨洗楼头碧瓦昏，五更残月堕金盆。辘轳索转玉绳晓，花底宿禽无数喧。戢戢篱根紫笋长，满城桃李罢芬芳。东风虽是无情物，送谢迎繁亦更忙。树萱移菊助春荣，沐雨梳风擢翠茎。童子新能理荒秽，不教萧艾并丛生。
春日杂兴·其一
作者：释道潜
朝代：宋
体裁：七言绝句

池南池北日融融，水荇风蒲各占丛。幸有花枝能照眼，可无诗句补春工。
春日杂兴·其七
作者：释道潜
朝代：宋
体裁：七言绝句

雨洗楼头碧瓦昏，五更残月堕金盆。辘轳索转玉绳晓，花底宿禽无数喧。
春日杂兴·其三
作者：释道潜
朝代：宋

柳外披烟舒远目，花边植杖坐芳茵。
能言百舌深藏叶，解舞鵾鸡不避人。
春日杂兴·其三
作者：释道潜
朝代：宋

柳外披烟舒远目，花边植杖坐芳茵。能言百舌深藏叶，解舞鹍鸡不避人。
春日杂兴·其九
作者：释道潜
朝代：宋
体裁：七言绝句

戢戢篱根紫笋长，满城桃李罢芬芳。东风虽是无情物，送谢迎繁亦更忙。
春日杂兴·其二
作者：释道潜
朝代：宋
体裁：七言绝句

城根野水渌逶沱，飐飐风船掠岸过。日暮蕙兰无处采，渚花汀草占春多。
春日杂兴·其五
作者：释道潜
朝代：宋
体裁：七言绝句

去岁春风上苑行，烂窥红紫厌平生。而今眼底无姚魏，浪蕊浮花懒问名。
春日杂兴·其八
作者：释道潜
朝代：宋

梅梢青子大于钱，惭愧春光又一年。
亭午无人初破睡，杜鹃声在柳花边。
春日杂兴·其六
作者：释道潜
朝代：宋

碧流如镜转春渠，时送残红出雨余。
可怕莓苔黏屐齿，强扶筇竹过邻居。
春日杂兴·其六
作者：释道潜
朝代：宋

碧流如镜转春渠，时送残红出雨馀。可怕莓苔黏屐齿，强扶筇竹过邻居。
春日杂兴·其十
作者：释道潜
朝代：宋
体裁：七言绝句

树萱移菊助春荣，沐雨梳风擢翠茎。童子新能理荒秽，不教萧艾并丛生。
春日杂兴·其四
作者：释道潜
朝代：宋

雨阕中庭暖日浮，春禽百种聚喧啾。粉腰蜂子尤无赖，挠遍花须未肯休。
春日杂兴·其四
作者：释道潜
朝代：宋

雨阕中庭暖日浮，春禽百种聚喧啾。
粉腰蜂子尤无頼，挠遍花鬚未肯休。
春日赤壁
作者：释道潜
朝代：宋

滟滟春江水拍堤，双双出没羡凫鹥。白沙青石无泥滓，且逐东风进杖藜。萧瑟江梅树树空，兰芽犹短未成丛。行穷赤壁山西路，只有桃花一样红。
春日赤壁·其一
作者：释道潜
朝代：宋
体裁：七言绝句

滟滟春江水拍堤，双双出没羡凫鹥。白沙青石无泥滓，且逐东风进杖藜。
春日赤壁·其二
作者：释道潜
朝代：宋
体裁：七言绝句

萧瑟江梅树树空，兰芽犹短未成丛。行穷赤壁山西路，只有桃花一样红。
春晚
作者：释道潜
朝代：宋

叠颖丛条翠欲流，午阴浓处听鸣鸠。儿童赌罢榆钱去，狼藉春风漫不收。晓风池沼水澜翻，春尽淮南麦秀寒。院落无人日亭午，柳花如雪满阑干。怪雨盲风卷却春，傍栏萧瑟只青筠。引雏燕子朝来去，回首多情语更频。
春晚·其一
作者：释道潜
朝代：宋

叠颖丛条翠欲流，午阴浓处听鸣鸠。儿童赌罢榆钱去，狼藉春风漫不收。
春晚·其三
作者：释道潜
朝代：宋
体裁：七言绝句

怪雨盲风卷却春，傍栏萧瑟只青筠。引雏燕子朝来去，回首多情语更频。
春晚·其二
作者：释道潜
朝代：宋
体裁：七言绝句

晓风池沼水澜翻，春尽淮南麦秀寒。院落无人日亭午，柳花如雪满阑干。
春晴
作者：释道潜
朝代：宋

积雨久不破，曾阴蔽城阙。晓来得春风，扫荡净六合。绰约墙头花，依微带残月。少年谁家子，骅骝飞蹀躞。扬鞭出郊去，逸兴生林樾。黄鸟弄柔音，青梅已堪折。行乐须及辰，芳时易消歇。寒食东城隅，青杨夹驰道。高楼暖凤笙，绝曲闻缥缈。晴日动鞦韆，飞烟拂瑶草。南邻与北里，良辰竞为好。人生逆旅间，何必事枯槁。仰首笑春风，兹怀谁与造。
春晴·其一
作者：释道潜
朝代：宋

积雨久不破，曾阴蔽城阙。晓来得春风，扫荡净六合。绰约墙头花，依微带残月。少年谁家子，骅骝飞蹀躞。扬鞭出郊去，逸兴生林樾。黄鸟弄柔音，青梅已堪折。行乐须及辰，芳时易消歇。
春晴·其一
作者：释道潜
朝代：宋

积雨久不破，曾阴蔽城阙。
晓来得春风，扫荡凈六合。
绰约墙头花，依微带残月。
少年谁家子，骅骝飞蹀躞。
扬鞭出郊去，逸兴生林樾。
黄鸟弄柔音，青梅已堪折。
行乐须及辰，芳时易消歇。
春晴·其二
作者：释道潜
朝代：宋

寒食东城隅，青杨夹驰道。
高楼暖凤笙，绝曲闻缥缈。
晴日动秋韆，飞烟拂瑶草。
南邻与北里，良辰竞为好。
人生逆旅间，何必事枯槁。
仰首笑春风，兹怀谁与造。
春晴·其二
作者：释道潜
朝代：宋

寒食东城隅，青杨夹驰道。高楼暖凤笙，绝曲闻缥缈。晴日动鞦韆，飞烟拂瑶草。南邻与北里，良辰竞为好。人生逆旅间，何必事枯槁。仰首笑春风，兹怀谁与造。
春行
作者：释道潜
朝代：宋
体裁：七言绝句

朝入春山千万重，暮归溪上漫匆匆。白沙岸口长回首，无数渔灯翠霭中。
春词
作者：释道潜
朝代：宋

轻云著地柳垂丝，百尺高台独步时。遥爱南邻红杏树，晓来新有过墙枝。濛濛小雨暗池塘，远树依微不辨行。可是晚来风更恶，杏花香乱扑回廊。冰开池面初浮绿，日促花梢始破红。谩道春光来眼底，茫然无意对芳丛。
春词·其一
作者：释道潜
朝代：宋

轻云着地柳垂丝，百尺高台独步时。
遥爱南邻红杏树，晓来新有过墙枝。
春词·其一
作者：释道潜
朝代：宋

轻云著地柳垂丝，百尺高台独步时。遥爱南邻红杏树，晓来新有过墙枝。
春词·其三
作者：释道潜
朝代：宋
体裁：七言绝句

冰开池面初浮绿，日促花梢始破红。谩道春光来眼底，茫然无意对芳丛。
春词·其二
作者：释道潜
朝代：宋

濛濛小雨暗池塘，远树依微不辨行。可是晚来风更恶，杏花香乱扑回廊。
春词·其二
作者：释道潜
朝代：宋

蒙蒙小雨暗池塘，远树依微不辨行。
可是晚来风更恶，杏花香乱扑回廊。
春阴
作者：释道潜
朝代：宋

浮云易作雨无端，未放春泥十日乾。须信杏园憔悴煞，从来花骨不禁寒。
春阴
作者：释道潜
朝代：宋

浮云易作雨无端，未放春泥十日干。
须信杏园憔悴煞，从来花骨不禁寒。
晓出土山
作者：释道潜
朝代：宋

绕山脩竹晓参差，叶叶涂霜坠碧枝。日脚渐高风乍起，萧萧恰似雨来时。
晓出土山
作者：释道潜
朝代：宋

遶山修竹晓参差，叶叶涂霜坠碧枝。
日脚渐高风乍起，萧萧恰似雨来时。
晓发桃源渡寄端叔
作者：释道潜
朝代：宋
体裁：七言律诗

桃源渡头鸡一鸣，舟子夜起趋南行。泯泯河流浮落月，萧萧岸木警秋声。依人翡翠霜翎重，拂棹芙蓉露蕊轻。为报旧游朝士说，天街何似此中清。
晓发苕溪将次径山呈通判廖明略学士
作者：释道潜
朝代：宋
体裁：七言律诗

明星耿耿出天东，结束篮舆伴我公。蔼蔼梅香侵晓陌，斑斑旗脚转春风。胜游此日尘埃外，回首它年梦寐中。绝景小诗难壮观，当看醉笔吐长虹。
晓霁
作者：释道潜
朝代：宋
体裁：七言绝句

云拥茅檐水拍渠，晓来新雨过吾庐。蔫红宿萼莓苔满，解事长杨自扫除。
晖晖堂
作者：释道潜
朝代：宋

堂上何为绝点埃，堂前翠帚扫空阶。遥怜薄日晖晖静，影入高人燕坐怀。
晖晖堂
作者：释道潜
朝代：宋

堂上何为绝点埃，堂前翠箒扫空阶。
遥怜薄日晖晖静，影入高人燕坐怀。
晚兴
作者：释道潜
朝代：宋

墙角风欺竹影斜，数声啼尽欲栖鸦。
重门已闭断还往，独卷疏帘进月华。
晚步
作者：释道潜
朝代：宋

丛薄萧萧朔吹翻，暝鸦辽乱欲投村。江南雪后山无数，林表才分翠一痕。
晚步
作者：释道潜
朝代：宋

丛薄萧萧朔吹翻，暝鸦辽乱欲投村。
江南雪后山无数，林表纔分翠一痕。
晨起
作者：释道潜
朝代：宋
体裁：五言绝句

猿鹤惊呼晓，楼钟动翠微。枫林堕清月，疏影乱人衣。
晨起
作者：释道潜
朝代：宋

窗扉晓辟对平湖，爽气侵寻冷入肤。林迥霜黄垂橘柚，渚清沙碧老菰蒲。忘机鸥鹭元相狎，得食猿猱不用呼。游目骋怀心正逸，更凭高处立须臾。
晨起
作者：释道潜
朝代：宋

窗扉晓闢对平湖，爽气侵寻冷入肤。
林迥霜黄垂橘柚，渚清沙碧老菰蒲。
忘机鸥鹭元相狎，得食猿猱不用呼。
游目骋怀心正逸，更凭高处立须臾。
景文宠示
作者：释道潜
朝代：宋
体裁：五言律诗

脱略今山简，能吟旧子春。偶因寻胜出，不为采芳人。红紫千葩尽，甘酸万颗新。江云浮翠壁，霭霭散鱼鳞。
曾子固舍人挽辞
作者：释道潜
朝代：宋

命世高标见实难，狂澜既倒赖公还。学穷游夏渊源际，文列班杨伯仲间。落落声尘随逝水，滔滔论著在名山。凄凉四海门人泪，想对秋风为一潸。雄词大册破幽昏，返覆难窥斧凿痕。投老雍容归法从，衔哀仓卒去都门。云泉已负高秋约，江渚空悲静夜魂。谁与朝廷终太史，君王应待鹡鸰原。
曾子固舍人挽辞·其一
作者：释道潜
朝代：宋

命世高标见实难，狂澜既倒赖公还。学穷游夏渊源际，文列班杨伯仲间。落落声尘随逝水，滔滔论著在名山。凄凉四海门人泪，想对秋风为一潸。
曾子固舍人挽辞·其一
作者：释道潜
朝代：宋

命世高标见实难，狂澜既倒頼公还。
学穷游夏渊源际，文列班杨伯仲间。
落落声尘随逝水，滔滔论着在名山。
凄凉四海门人泪，想对秋风为一潸。
曾子固舍人挽辞·其二
作者：释道潜
朝代：宋
体裁：七言律诗

雄词大册破幽昏，返覆难窥斧凿痕。投老雍容归法从，衔哀仓卒去都门。云泉已负高秋约，江渚空悲静夜魂。谁与朝廷终太史，君王应待鹡鸰原。
曾子开吏部服阕赴召
作者：释道潜
朝代：宋
体裁：七言律诗

驿骑骎骎破夕烟，西来遇我虎溪前。征途乍即应劳止，陈迹重窥更泫然。天上归瞻新日月，山中行睹旧林泉。感时抚事情何极，且伴幽人此夜禅。
李荣期秀才杞菊轩
作者：释道潜
朝代：宋

草木助盘餐，纷纷固多品。
精英唯竹萌，香软独楮菌。
杞菊于其间，甘清有余韵。
达人忘口体，道德自滋润。
天随与东坡，风味实相近。
穷通均一致，了不见喜愠。
春苗共采撷，秋英配兰纫。
后先属文词，金声而玉振。
李子妙穷经，屡遭有司摈。
奔军未云怯，再举当决阵。
开轩植杞菊，澹泊守定分。
回头语世俗，未用诮饥困。
二豪勉跻攀，孔圣故许进。
长卿亦何人，区区能慕蔺。
李荣期秀才杞菊轩
作者：释道潜
朝代：宋

草木助盘餐，纷纷固多品。精英唯竹萌，香软独楮菌。杞菊于其间，甘清有馀韵。达人忘口体，道德自滋润。天随与东坡，风味实相近。穷通均一致，了不见喜愠。春苗共采撷，秋英配兰纫。后先属文词，金声而玉振。李子妙穷经，屡遭有司摈。奔军未云怯，再举当决阵。开轩植杞菊，澹泊守定分。回头语世俗，未用诮饥困。二豪勉跻攀，孔圣故许进。长卿亦何人，区区能慕蔺。
杨康功待制所藏醉道士石
作者：释道潜
朝代：宋

天官夜燕琼楼春，一官大醉颓穹旻。飞光贯地若素练，百里鸡犬声纷纷。吹风洗雨岁月古，化此顽石良悲辛。楚山之老颇知异，濯以涧底清漪沦。霓裳彷佛认羽客，楮冠数寸横秋云。空斋昼闲戏一击，琅然哀韵还清真。我闻天官天所陈，虽复暂屈终当申。烈风迅雷一朝作，却上苍苍朝紫宸。
杨康功待制所藏醉道士石
作者：释道潜
朝代：宋

天官夜燕琼楼春，一官大醉颓穹旻。
飞光贯地若素练，百里鸡犬声纷纷。
吹风洗雨岁月古，化此顽石良悲辛。
楚山之老颇知异，濯以涧底清漪沦。
霓裳彷佛认羽客，楮冠数寸横秋云。
空斋昼闲戏一击，琅然哀韵还清真。
我闻天官天所陈，虽復暂屈终当申。
烈风迅雷一朝作，却上苍苍朝紫宸。
梅花
作者：释道潜
朝代：宋

云英粲粲笑相重，结子能参鼎鼐功。茜杏妖桃缘格俗，含芳不得与君同。造化推排力自强，非关著意占年芳。繁霜乱雪虚埋没，倾国人知有此香。枝头灼灼烂生光，弄日骄寒倚短墙。欲赋却惭无妙手，使人操笔忆何郎。
梅花·其一
作者：释道潜
朝代：宋
体裁：七言绝句

云英粲粲笑相重，结子能参鼎鼐功。茜杏妖桃缘格俗，含芳不得与君同。
梅花·其三
作者：释道潜
朝代：宋
体裁：七言绝句

枝头灼灼烂生光，弄日骄寒倚短墙。欲赋却惭无妙手，使人操笔忆何郎。
梅花·其二
作者：释道潜
朝代：宋

造化推排力自强，非关着意占年芳。
繁霜乱雪虚埋没，倾国人知有此香。
梅花·其二
作者：释道潜
朝代：宋

造化推排力自强，非关著意占年芳。繁霜乱雪虚埋没，倾国人知有此香。
梅花寄汝阴苏太守
作者：释道潜
朝代：宋
体裁：七言律诗

湖山摇落岁方悲，又见梅花破玉蕤。一树轻明侵晓岸，数枝清瘦耿疏篱。良辰易失空回首，习气难忘尚有诗。所向皆公旧题墨，肯辜鱼鸟却来期。
梅花寄章仲粹法曹
作者：释道潜
朝代：宋
体裁：七言律诗

蕙死兰枯惊岁晏，玉蕤初发照溪寒。从来吴苑墙头见，不似匡庐谷底看。月浸繁枝香冉冉，露浮红萼晓团团。参军诗格追何逊，应笑山人自考槃。
次韵东坡居士过岭
作者：释道潜
朝代：宋
体裁：七言律诗

一时迁客尽难堪，二老高怀默自甘。造物定知还岭北，暮年宁许丧天南。安排拄杖寻庐阜，斗薮征衣洗瘴岚。他日相逢长夜语，残灯飞烬落毵毵。
次韵代岭上老人答
作者：释道潜
朝代：宋

闲持箕帚扫崔嵬，夹道松阴尽我栽。人去人归真一笑，坏空成住互轮回。
次韵代岭上老人答
作者：释道潜
朝代：宋

闲持箕箒扫崔嵬，夹道松阴尽我栽。
人去人归真一笑，坏空成住互轮回。
次韵传师见过
作者：释道潜
朝代：宋

孙郎萧洒逼人衣，咫尺尘埃隔蕙帷。陋巷有时过佛刹，谈经还共惜秋晖。百年空果冥中谢，一寸灵珠象外归。久矣此情人不谕，援毫聊复为君挥。
次韵传师见过
作者：释道潜
朝代：宋

孙郎萧洒逼人衣，咫尺尘埃隔蕙帷。
陋巷有时过佛剎，谈经还共惜秋晖。
百年空果冥中谢，一寸灵珠象外归。
久矣此情人不谕，援毫聊復为君挥。
次韵伯言明发登西楼望桃花
作者：释道潜
朝代：宋

江南梅子已生仁，京国桃花始放春。气候不齐虽可恨，一枝犹得见墙闉。小楼西望那人家，出屋香梢几树花。只恐东风能作恶，乱红如雨堕窗纱。
次韵伯言明发登西楼望桃花·其一
作者：释道潜
朝代：宋
体裁：七言绝句

江南梅子已生仁，京国桃花始放春。气候不齐虽可恨，一枝犹得见墙闉。
次韵伯言明发登西楼望桃花·其二
作者：释道潜
朝代：宋
体裁：七言绝句

小楼西望那人家，出屋香梢几树花。只恐东风能作恶，乱红如雨堕窗纱。
次韵何子温龙图见赠
作者：释道潜
朝代：宋

春破邗沟古驿旁，挥毫邂逅沈东阳。自惭击壤无高韵，但愧投珠有异光。旷达未应输靖节，风流可复羡知章。我非照镜迷头客，一接清欢亦似狂。
次韵何子温龙图见赠
作者：释道潜
朝代：宋

春破邗沟古驿旁，挥毫邂逅沈东阳。
自惭击壤无高韵，但愧投珠有异光。
旷达未应输靖节，风流可復羡知章。
我非照镜迷头客，一接清欢亦似狂。
次韵元翁见寄
作者：释道潜
朝代：宋

十载离群叹渺茫，良辰无地可相羊。何时却入莲花社，软语重焚柏子香。蔼蔼春风摇几席，纷纷啼鸟满林塘。欲凭海燕传消息，径入君家旧屋梁。
次韵元翁见寄
作者：释道潜
朝代：宋

十载离群叹渺茫，良辰无地可相羊。
何时却入莲花社，软语重焚栢子香。
蔼蔼春风摇几席，纷纷啼鸟满林塘。
欲凭海燕传消息，径入君家旧屋梁。
次韵关子容晚霁
作者：释道潜
朝代：宋

小院回廊明霁霞，疏帘未捲尚横斜。应怜碧砌无尘滓，石竹红薇靓有花。飞帘初遣雨师回，独上江城百尺台。万景横前方领略，越山仍欲送青来。
次韵关子容晚霁·其一
作者：释道潜
朝代：宋
体裁：七言绝句

小院回廊明霁霞，疏帘未捲尚横斜。应怜碧砌无尘滓，石竹红薇靓有花。
次韵关子容晚霁·其二
作者：释道潜
朝代：宋
体裁：七言绝句

飞帘初遣雨师回，独上江城百尺台。万景横前方领略，越山仍欲送青来。
次韵刘伯昌长官见赠
作者：释道潜
朝代：宋
体裁：七言律诗

刘侯诗格殆天全，初得西湖纪胜篇。锦绣为肠供丽藻，鲸鲵作气吸长川。静依北牖开樽俎，醉扫寒梢杂雨烟。岁晚扁舟东去急，喜君高调重迁延。
次韵刘延中廷直见赠
作者：释道潜
朝代：宋

刘郎世胄子，苦学穷渊源。羞为一掬清，欲效千丈浑。君看长鲸质，涧壑岂所存。操觚妙述作，斧凿无纤痕。钟牙不世出，审音谁复论。鹓雏理劲翮，云汉思孤鶱。上追鸾皇游，下弃燕雀喧。建安誇七子，壮气君可吞。九衢苦昏霾，槐阴蔽重门。良辰为我饭，满案馀芳荪。软语夜达旦，未觉罢神魂。须知名教乐，不羡富贵尊。
次韵刘延中廷直见赠
作者：释道潜
朝代：宋

刘郎世胄子，苦学穷渊源。
羞为一掬清，欲效千丈浑。
君看长鲸质，涧壑岂所存。
操觚妙述作，斧凿无纤痕。
钟牙不世出，审音谁復论。
鹓鶵理劲翮，云汉思孤鶱。
上追鸾皇游，下弃燕雀喧。
建安夸七子，壮气君可吞。
九衢苦昏霾，槐阴蔽重门。
良辰为我饭，满案余芳荪。
软语夜达旦，未觉罢神魂。
须知名教乐，不羡富贵尊。
次韵刘蔡仲秀才雪后登竹阁
作者：释道潜
朝代：宋

槛前君子旧虚心，雪后相看意更深。晴日暖风催鸟语，翠梢高处啭柔音。君看楚峤耸巑岏，圭壁千层间翠岚。山后一峰尤秀拔，依稀还落剡溪南。
次韵刘蔡仲秀才雪后登竹阁·其一
作者：释道潜
朝代：宋
体裁：七言绝句

槛前君子旧虚心，雪后相看意更深。晴日暖风催鸟语，翠梢高处啭柔音。
次韵刘蔡仲秀才雪后登竹阁·其二
作者：释道潜
朝代：宋
体裁：七言绝句

君看楚峤耸巑岏，圭壁千层间翠岚。山后一峰尤秀拔，依稀还落剡溪南。
次韵刘韦孟主簿湖上
作者：释道潜
朝代：宋

刘郎词笔过兰成，咏遍湖山草木情。禄隐太平真乐事，莫思神武挂冠缨。中流出没一舟虚，缓楫长谣彼自如。闻说古来江海上，达人多半寄樵渔。老葑如云既卷除，风澜百顷翠纡馀。奇探险取各争赋，谁复能名造物初。
次韵刘韦孟主簿湖上·其一
作者：释道潜
朝代：宋

刘郎词笔过兰成，咏遍湖山草木情。禄隐太平真乐事，莫思神武挂冠缨。
次韵刘韦孟主簿湖上·其一
作者：释道潜
朝代：宋

刘郎词笔过兰成，咏遍湖山草木情。
禄隠太平真乐事，莫思神武挂冠缨。
次韵刘韦孟主簿湖上·其三
作者：释道潜
朝代：宋

老葑如云既卷除，风澜百顷翠纡余。
奇探险取各争赋，谁復能名造物初。
次韵刘韦孟主簿湖上·其三
作者：释道潜
朝代：宋

老葑如云既卷除，风澜百顷翠纡馀。奇探险取各争赋，谁复能名造物初。
次韵刘韦孟主簿湖上·其二
作者：释道潜
朝代：宋

中流出没一舟虚，缓楫长谣彼自如。闻说古来江海上，达人多半寄樵渔。
次韵刘韦孟主簿湖上·其二
作者：释道潜
朝代：宋

中流出没一舟虚，缓檝长谣彼自如。
闻说古来江海上，达人多半寄樵渔。
次韵升师见招
作者：释道潜
朝代：宋

老去年光知几寻，无端华发苦相侵。独怜碧眼平生旧，未改青松一寸心。欲扣禅关当岁晏，肯愁溪路隔云深。相逢试探梅花信，应有香须擢碎金。儿童笺管已能操，书乏吟窗几兔毫。文囿垣墙增渐广，词林枝叶势方高。嗟余旧喜论周诰，晚岁无心讽楚骚。羡子得时勤述作，宛如秋浦涌云涛。
次韵升师见招·其一
作者：释道潜
朝代：宋

老去年光知几寻，无端华发苦相侵。独怜碧眼平生旧，未改青松一寸心。欲扣禅关当岁晏，肯愁溪路隔云深。相逢试探梅花信，应有香须擢碎金。
次韵升师见招·其一
作者：释道潜
朝代：宋

老去年光知几寻，无端华髮苦相侵。
独怜碧眼平生旧，未改青松一寸心。
欲扣禅关当岁晏，肯愁溪路隔云深。
相逢试探梅花信，应有香鬚擢碎金。
次韵升师见招·其二
作者：释道潜
朝代：宋
体裁：七言律诗

儿童笺管已能操，书乏吟窗几兔毫。文囿垣墙增渐广，词林枝叶势方高。嗟余旧喜论周诰，晚岁无心讽楚骚。羡子得时勤述作，宛如秋浦涌云涛。
次韵古上人湖上步月
作者：释道潜
朝代：宋

寻常西湖月，云雾多袭明。
兹宵实昭晰，似慰诗人情。
低昂见列宿，戢曜非光荧。
起余二三子，微咏哦新声。
杖藜山前去，鷄犬寂不鸣。
兰皋宿鹭群，回首时自惊。
君看南北山，气象真峥嵘。
参差烟树丛，一一含余清。
上人江南秀，邂逅意所倾。
夜阑劝復路，浩兴殊未盈。
次韵古上人湖上步月
作者：释道潜
朝代：宋

寻常西湖月，云雾多袭明。兹宵实昭晰，似慰诗人情。低昂见列宿，戢曜非光荧。起余二三子，微咏哦新声。杖藜山前去，鸡犬寂不鸣。兰皋宿鹭群，回首时自惊。君看南北山，气象真峥嵘。参差烟树丛，一一含馀清。上人江南秀，邂逅意所倾。夜阑劝复路，浩兴殊未盈。
次韵吴承老推官观开西湖
作者：释道潜
朝代：宋

伟人谋议不求多，事定纷纷自唯阿。
尽放龟鱼还渌凈，肯容萧苇障前坡。
一朝美事谁能纪，百尺苍崖尚可磨。
天上列星当亦喜，月明时下浴晴波。
次韵周开祖大夫泛湖见访
作者：释道潜
朝代：宋
体裁：七言律诗

漾漾清漪十里间，画船人似镜中安。雨催菡萏幽香发，风触莆萄细浪寒。高岸乌纱来静院，倒挥白羽傍曾栏。吟毫所遇无遗景，天乞词源北海宽。
次韵天选寄逍遥庵黄居士
作者：释道潜
朝代：宋

收得词场举子身，拂衣高卧傍嶙峋。
休言白日壶中胜，且看红颜镜裏春。
富贵群争虽有路，山林独往岂无人。
恐君未识陶彭泽，故约篮舆访采真。
次韵天选寄逍遥庵黄居士
作者：释道潜
朝代：宋

收得词场举子身，拂衣高卧傍嶙峋。休言白日壶中胜，且看红颜镜里春。富贵群争虽有路，山林独往岂无人。恐君未识陶彭泽，故约篮舆访采真。
次韵太虚夜坐
作者：释道潜
朝代：宋

古寺冬萧瑟，天寒色更冥。
捲帏延素月，转盼失流星。
炉底眠枯枿，窗根立冻瓶。
谈余焚栢子，一燧小烟清。
次韵太虚夜坐
作者：释道潜
朝代：宋

古寺冬萧瑟，天寒色更冥。捲帏延素月，转盼失流星。炉底眠枯蘖，窗根立冻瓶。谈馀焚柏子，一燧小烟清。
次韵姜伯辉朝奉宿九曲池
作者：释道潜
朝代：宋
体裁：七言律诗

当时楼阙已桑麻，陈迹何须置齿牙。宛转颓城围绿野，嵚崟孤塔背明霞。山云度晚飞琼叶，海月生秋堕桂花。圆峤方壶同笑语，终宵疑在水仙家。
次韵子容同圣功见过
作者：释道潜
朝代：宋

檀栾小径閟阴阴，解鞅停骖步更深。知我山栖久牢落，故留佳句比南金。桃李君家世布阴，棣华雍穆义还深。浮云百变何须怪，张耳陈馀旧断金。
次韵子容同圣功见过·其一
作者：释道潜
朝代：宋
体裁：七言绝句

檀栾小径閟阴阴，解鞅停骖步更深。知我山栖久牢落，故留佳句比南金。
次韵子容同圣功见过·其二
作者：释道潜
朝代：宋

桃李君家世布阴，棣华雍穆义还深。
浮云百变何须怪，张耳陈余旧断金。
次韵子容同圣功见过·其二
作者：释道潜
朝代：宋

桃李君家世布阴，棣华雍穆义还深。浮云百变何须怪，张耳陈馀旧断金。
次韵子由侍郎书事二首
作者：释道潜
朝代：宋

七年依岭外，遇物即防闲。宿负初偿毕，他生岂复还。飘飘疑鹤骨，奕奕蔼童颜。自许乔松寿，玄机密锁关。直材不易得，于国实长城。造父还能御，骅骝岂惮行。买田邻少室，为计老馀生。居士来何晚，江淮遣候迎。
次韵子由侍郎书事二首·其一
作者：释道潜
朝代：宋

七年依岭外，遇物即防闲。宿负初偿毕，他生岂复还。飘飘疑鹤骨，奕奕蔼童颜。自许乔松寿，玄机密锁关。
次韵子由侍郎书事二首·其一
作者：释道潜
朝代：宋

七年依岭外，遇物即防闲。
宿负初偿毕，他生岂復还。
飘飘疑鹤骨，奕奕蔼童颜。
自许乔松寿，玄机密锁关。
次韵子由侍郎书事二首·其二
作者：释道潜
朝代：宋

直材不易得，于国实长城。
造父还能御，骅骝岂惮行。
买田邻少室，为计老余生。
居士来何晚，江淮遣候迎。
次韵子由侍郎书事二首·其二
作者：释道潜
朝代：宋

直材不易得，于国实长城。造父还能御，骅骝岂惮行。买田邻少室，为计老馀生。居士来何晚，江淮遣候迎。
次韵子瞻饭别
作者：释道潜
朝代：宋
体裁：七言律诗

铃閤追随半月强，葵心菊脑厌甘凉。身行异土老多病，路忆故山秋易荒。西去想难陪蜀芋，南来应得共吴姜。白云出处元无定，只恐从风入帝乡。
次韵孔处度李荣期同游汝阳城西等慈寺溪堂
作者：释道潜
朝代：宋

汝阳介崧洛，郡邑古且幽。出郭才数里，招提据清流。千章郁古木，中有百尺楼。循梯到朱栏，眼接万象游。二豪俱才华，笔力胜九牛。佳辰同览眺，高怀肯悲秋。轩渠发笑语，辽乱惊凫鸥。平生读书要，取用不假钩。想当援毫初，应手如见投。挹子明月光，泠然洗吾眸。
次韵孔处度李荣期同游汝阳城西等慈寺溪堂
作者：释道潜
朝代：宋

汝阳介崧洛，郡邑古且幽。
出郭纔数里，招提据清流。
千章鬰古木，中有百尺楼。
循梯到朱栏，眼接万象游。
二豪俱才华，笔力胜九牛。
佳辰同览眺，高怀肯悲秋。
轩渠发笑语，辽乱惊鳬鸥。
平生读书要，取用不假鈎。
想当援毫初，应手如见投。
挹子明月光，泠然洗吾眸。
次韵孔天瑞秀才见寄
作者：释道潜
朝代：宋

双溪秋色最关情，想见登临爽气生。
木落草枯山自瘦，潦收沙白水偏明。
眼中旧事烟云散，箧裏新诗早晚成。
来岁如今好时节，看君高步蹑鹏程。
次韵孔天瑞秀才见寄
作者：释道潜
朝代：宋

双溪秋色最关情，想见登临爽气生。木落草枯山自瘦，潦收沙白水偏明。眼中旧事烟云散，箧里新诗早晚成。来岁如今好时节，看君高步蹑鹏程。
次韵孙传师龙图游醴泉寺
作者：释道潜
朝代：宋
体裁：七言律诗

杨林几曲到城根，中有招提气象昏。暝雀聚群盘栋吻，老藤垂蔓覆高垣。月生归路无灯火，巷转人家有笑言。却掩吾庐还寂寞，冷风摇幔影翩翻。
次韵少游和子理梅花
作者：释道潜
朝代：宋

朔风萧萧方振槁，雪压茅斋欲攲倒。门前谁送一枝梅，问讯山僧少病恼。强将笔力为摹写，丽句已输何逊早。碧桃丹杏空自妍，嚼蕊嗅香无此好。先生携酒傍玉丛，醉里雄辞惊电扫。东溪不见谪仙人，江路还逢少陵老。我虽不饮为诗牵，不惜山衣同藉草。要看陶令插花归，醉卧清风轶轩昊。
次韵少游和子理梅花
作者：释道潜
朝代：宋

朔风萧萧方振槁，雪压茅斋欲欹倒。
门前谁送一枝梅，问讯山僧少病恼。
强将笔力为摹写，丽句已输何逊早。
碧桃丹杏空自妍，嚼蕊嗅香无此好。
先生携酒傍玉丛，醉裏雄辞惊电扫。
东溪不见谪仙人，江路还逢少陵老。
我虽不饮为诗牵，不惜山衣同藉草。
要看陶令插花归，醉卧清风轶轩昊。
次韵少游学士送龚深之往金陵见王荆公
作者：释道潜
朝代：宋

春风随意可嬉娱，水有舟航陆有车。应笑杨雄未忘我，闭门犹著解嘲书。梦幻皆输古竺乾，功名何用咤燕然。羡君一棹江南去，碧荠时鱼暮雨边。虎踞龙盘亦漫雄，城荒狐兔往来通。可人惟有秦淮月，出没娟娟波浪中。白下长干春雾披，家家桃李粲朝晖。悬知一见毗耶老，心地如灰不更飞。
次韵少游学士送龚深之往金陵见王荆公·其一
作者：释道潜
朝代：宋

春风随意可嬉娱，水有舟航陆有车。
应笑杨雄未忘我，闭门犹着解嘲书。
次韵少游学士送龚深之往金陵见王荆公·其一
作者：释道潜
朝代：宋

春风随意可嬉娱，水有舟航陆有车。应笑杨雄未忘我，闭门犹著解嘲书。
次韵少游学士送龚深之往金陵见王荆公·其三
作者：释道潜
朝代：宋
体裁：七言绝句

虎踞龙盘亦漫雄，城荒狐兔往来通。可人惟有秦淮月，出没娟娟波浪中。
次韵少游学士送龚深之往金陵见王荆公·其二
作者：释道潜
朝代：宋

梦幻皆输古竺乾，功名何用咤燕然。羡君一棹江南去，碧荠时鱼暮雨边。
次韵少游学士送龚深之往金陵见王荆公·其二
作者：释道潜
朝代：宋

梦幻皆输古竺干，功名何用咤燕然。
羡君一棹江南去，碧荠时鱼暮雨边。
次韵少游学士送龚深之往金陵见王荆公·其四
作者：释道潜
朝代：宋
体裁：七言绝句

白下长干春雾披，家家桃李粲朝晖。悬知一见毗耶老，心地如灰不更飞。
次韵少游寄李齐州
作者：释道潜
朝代：宋

画船京口见停桡，萧洒浑疑谢与陶。
但把好山供胜践，不将余论挂尘劳。
谏垣天上经焚草，藩国年来屡梦刀。
北客近传新政美，未尝因物强吹毛。
次韵少游寄李齐州
作者：释道潜
朝代：宋

画船京口见停桡，萧洒浑疑谢与陶。但把好山供胜践，不将馀论挂尘劳。谏垣天上经焚草，藩国年来屡梦刀。北客近传新政美，未尝因物强吹毛。
次韵嵩阳陈叔易先生见访
作者：释道潜
朝代：宋

知君挟册未尝闲，一志端能事孔颜。千里扁舟下吴会，眼中收拾只溪山。枯槁长专一壑间，权豪殊未少低颜。风云他日超腾去，莫畏移文到北山。
次韵嵩阳陈叔易先生见访·其一
作者：释道潜
朝代：宋
体裁：七言绝句

知君挟册未尝闲，一志端能事孔颜。千里扁舟下吴会，眼中收拾只溪山。
次韵嵩阳陈叔易先生见访·其二
作者：释道潜
朝代：宋
体裁：七言绝句

枯槁长专一壑间，权豪殊未少低颜。风云他日超腾去，莫畏移文到北山。
次韵张敏叔工部题郭殿直远趣轩
作者：释道潜
朝代：宋

高栋曾轩何用为，此轩虽小景无遗。惜当麦垄堆青日，不见波涛卷雪时。眼底衣冠多邂逅，胸中贵贱少参差。问君卜筑隋堤上，几见春光上柳丝。
次韵张敏叔工部题郭殿直远趣轩
作者：释道潜
朝代：宋

高栋曾轩何用为，此轩虽小景无遗。
惜当麦壠堆青日，不见波涛卷雪时。
眼底衣冠多邂逅，胸中贵贱少参差。
问君卜筑隋堤上，几见春光上柳丝。
次韵彦瞻樊良道中
作者：释道潜
朝代：宋

几日官河冻不流，朝来微暖始通舟。
江梅破蕊香犹浅，汀草埋沙绿未浮。
修网横川鱼乍集，晴云开野雪初收。
探珠既已从骊颔，何用区区入海搜。
次韵彦瞻樊良道中
作者：释道潜
朝代：宋

几日官河冻不流，朝来微暖始通舟。江梅破蕊香犹浅，汀草埋沙绿未浮。脩网横川鱼乍集，晴云开野雪初收。探珠既已从骊颔，何用区区入海搜。
次韵彦瞻舟次三墩见寄
作者：释道潜
朝代：宋

雪消幽港涨漪涟，草际晴丝罥细烟。
避桨轻鸥翻点点，亚墙修竹静娟娟。
风流远继东山后，诗句高凌北斗边。
何日去寻阳羡路，相携青嶂弄云泉。
次韵彦瞻舟次三墩见寄
作者：释道潜
朝代：宋

雪消幽港涨漪涟，草际晴丝罥细烟。避桨轻鸥翻点点，亚墙脩竹静娟娟。风流远继东山后，诗句高凌北斗边。何日去寻阳羡路，相携青嶂弄云泉。
次韵思正游南寺赏牡丹
作者：释道潜
朝代：宋

丛芳依小院，妙色发纤秾。
绰约宜朝露，温柔怯午风。
兴随懽宴尽，事逐断云空。
应待酴醾放，招携更与同。
次韵思正游南寺赏牡丹
作者：释道潜
朝代：宋

丛芳依小院，妙色发纤秾。绰约宜朝露，温柔怯午风。兴随欢宴尽，事逐断云空。应待酴醾放，招携更与同。
次韵思正雨中偶兴
作者：释道潜
朝代：宋

招提岑寂古城隈，海雨江风日日来。但觉园林芳意尽，不知红紫为谁开。花飞南陌浑空柳，绿染中庭半是苔。有客冲泥能过我，笋舆驼褐夜深回。
次韵思正雨中偶兴
作者：释道潜
朝代：宋

招提岑寂古城隈，海雨江风日日来。
但觉园林芳意尽，不知红紫为谁开。
花飞南陌浑空柳，绿染中庭半是苔。
有客衝泥能过我，笋舆驼褐夜深回。
次韵才仲山行
作者：释道潜
朝代：宋

幕府文书一扫空，何妨行乐醉春风。想闻笑语千山外，正在烟云万叠中。哢日鸟声喧细碎，照溪花影静玲珑。苦吟只恐凋肝肾，夫子还宜少黜聪。
次韵才仲山行
作者：释道潜
朝代：宋

幕府文书一扫空，何妨行乐醉春风。
想闻笑语千山外，正在烟云万迭中。
咔日鸟声喧细碎，照溪花影静玲珑。
苦吟只恐凋肝肾，夫子还宜少黜聪。
次韵才仲试院梦中书事见寄
作者：释道潜
朝代：宋

梦入秋山知几层，霜风吹骨正棱棱。苍崖荦确难安足，自说从余授杖藤。朱甍碧瓦碍云浮，共蹑曾梯最上头。一饷阑干变风雨，凛然毛发便惊秋。怪兽胡为出巨津，昂然激水忽翻身。鱼龙赑屃何妨事，莫作风波谩恐人。一川脩竹映疏花，川上时闻响钓车。似到秦人种桃处，谁知梦断却还家。崖根乌蜜已先尝，从此知君鬓不霜。应笑吾曹事枯槁，山中危坐独休粮。
次韵才仲试院梦中书事见寄·其一
作者：释道潜
朝代：宋
体裁：七言绝句

梦入秋山知几层，霜风吹骨正棱棱。苍崖荦确难安足，自说从余授杖藤。
次韵才仲试院梦中书事见寄·其三
作者：释道潜
朝代：宋
体裁：七言绝句

怪兽胡为出巨津，昂然激水忽翻身。鱼龙赑屃何妨事，莫作风波谩恐人。
次韵才仲试院梦中书事见寄·其二
作者：释道潜
朝代：宋

朱甍碧瓦碍云浮，共蹑曾梯最上头。一饷阑干变风雨，凛然毛发便惊秋。
次韵才仲试院梦中书事见寄·其二
作者：释道潜
朝代：宋

朱甍碧瓦碍云浮，共蹑曾梯最上头。
一饷阑干变风雨，凛然毛髮便惊秋。
次韵才仲试院梦中书事见寄·其五
作者：释道潜
朝代：宋
体裁：七言绝句

崖根乌蜜已先尝，从此知君鬓不霜。应笑吾曹事枯槁，山中危坐独休粮。
次韵才仲试院梦中书事见寄·其四
作者：释道潜
朝代：宋

一川修竹映疏花，川上时闻响钓车。
似到秦人种桃处，谁知梦断却还家。
次韵才仲试院梦中书事见寄·其四
作者：释道潜
朝代：宋

一川脩竹映疏花，川上时闻响钓车。似到秦人种桃处，谁知梦断却还家。
次韵文饶同自龙井出资国度泛舟以归北山
作者：释道潜
朝代：宋
体裁：七言律诗

踞虎奔犀列万形，奇观真已过南屏。萦云细路杳无尽，落石飞泉静有声。十里平湖初卷葑，一天秋色共扬舲。停桡共过孤山寺，寂寂林僧半掩扃。
次韵方平见寄
作者：释道潜
朝代：宋
体裁：七言律诗

黄花弄色近重阳，山果红梨迥得霜。节物撩人兴不浅，交情如子味何长。终期雾豹栖岩穴，且作宾鸿寄野塘。它日西湖能过我，胡麻供饭煮芹香。
次韵方平送李南仲赴试春闱
作者：释道潜
朝代：宋

四溟凫雁集天池，十目先看俊翮飞。养气有馀吞大敌，穷经无缪识玄微。尘埃旧服辞阿緆，雨露新袍授楚衣。拜命还家春尚好，桃花流水涨渔矶。
次韵方平送李南仲赴试春闱
作者：释道潜
朝代：宋

四溟鳬雁集天池，十目先看俊翮飞。
养气有余吞大敌，穷经无缪识玄微。
尘埃旧服辞阿緆，雨露新袍授楚衣。
拜命还家春尚好，桃花流水涨渔矶。
次韵晓师见别欲游京洛
作者：释道潜
朝代：宋

春波涨南浦，霁色媚澄鲜。扁舟驾两桨，行矣子所便。岸花开迤逦，红紫交相妍。诗情发浩荡，输泻万壑渊。清新逼庾信，雅健追樊川。相俦得鸿鹄，翔集固超然。衣裓暂尘土，它时洗云泉。幽姿复烱烱，不羡玉池莲。
次韵晓师见别欲游京洛
作者：释道潜
朝代：宋

春波涨南浦，霁色媚澄鲜。
扁舟驾两桨，行矣子所便。
岸花开迤逦，红紫交相妍。
诗情发浩荡，输泻万壑渊。
清新逼庾信，雅健追樊川。
相俦得鸿鹄，翔集固超然。
衣裓暂尘土，它时洗云泉。
幽姿復烱烱，不羡玉池莲。
次韵景文会朱充仁大夫魏敏中朝奉于望湖楼长句
作者：释道潜
朝代：宋

高楼冠浮云，下瞰百顷湖。清漪照两岸，秀色含菰蒲。骚人富笔力，领略惊须臾。短长随万象，肯议鹤与凫。二客各英妙，温温古为徒。从公文字饮，所乐非歌呼。酒酣挹诸山，高下如迎趋。篮舆复迤逦，远访飞来孤。炎蒸近亭午，天地如大炉。石泉饮吾庐，快意犹过屠。松门彻九里，始见灵山隅。佳名自开皇，籍甚闻中区。幽芳不时艳，地胜乃滋濡。招提数四海，雄观宜且无。归途憩寿星，寒碧森万株。萧骚聒众响，孰辨笙与竽。抬眸瞩新榜，蔚蔚气自殊。将军恋清绝，劝客颓玉壶。道人烹露芽，满盏浮云腴。傥无方外姿，未可同此娱。
次韵景文会朱充仁大夫魏敏中朝奉于望湖楼长句
作者：释道潜
朝代：宋

高楼冠浮云，下瞰百顷湖。
清漪照两岸，秀色含菰蒲。
骚人富笔力，领略惊须臾。
短长随万象，肯议鹤与鳬。
二客各英妙，温温古为徒。
从公文字饮，所乐非歌呼。
酒酣挹诸山，高下如迎趋。
篮舆復迤逦，远访飞来孤。
炎蒸近亭午，天地如大炉。
石泉饮吾庐，快意犹过屠。
松门彻九里，始见灵山隅。
佳名自开皇，籍甚闻中区。
幽芳不时艷，地胜乃滋濡。
招提数四海，雄观宜且无。
归途憩寿星，寒碧森万株。
萧骚聒众响，孰辨笙与竽。
抬眸瞩新榜，蔚蔚气自殊。
将军恋清绝，劝客颓玉壶。
道人烹露芽，满盏浮云腴。
傥无方外姿，未可同此娱。
次韵曾子开侍郎话别
作者：释道潜
朝代：宋

二纪浮游踏世尘，贤愚了了见情真。行藏不昧如公少，细听名言实可人。抗论仪曹肯折旋，一麾江海去飘然。他时开府馀杭郡，来酌吾庐石缝泉。
次韵曾子开侍郎话别·其一
作者：释道潜
朝代：宋
体裁：七言绝句

二纪浮游踏世尘，贤愚了了见情真。行藏不昧如公少，细听名言实可人。
次韵曾子开侍郎话别·其二
作者：释道潜
朝代：宋

抗论仪曹肯折旋，一麾江海去飘然。
他时开府余杭郡，来酌吾庐石缝泉。
次韵曾子开侍郎话别·其二
作者：释道潜
朝代：宋

抗论仪曹肯折旋，一麾江海去飘然。他时开府馀杭郡，来酌吾庐石缝泉。
次韵月上人秋夜见寄
作者：释道潜
朝代：宋
体裁：七言律诗

冥鸿振鹭想仪形，数日新秋入梦清。丹壑流泉依旧否，碧岩丛桂几时生。风来玉户凉初集，露泫银河色渐明。黾勉酬君无妙语，夜光鱼目愧相并。
次韵朱伯收主簿观雪
作者：释道潜
朝代：宋

朝来密雪蔽天涯，坐目丘园发素华。初著败梧惊拥肿，久沾庭竹见攲斜。水精不动垂千箸，云母无声落万家。安得曾穹返收拾，莫教狼藉浑泥沙。阴风何事吼檐牙，夜半窗前变物华。梦断只疑蟾影在，褰帏俄骇练光斜。苦侵陋巷凌寒士，强入高楼媚酒家。霁后请看庭下草，蕙兰含绿出晴沙。
次韵朱伯收主簿观雪·其一
作者：释道潜
朝代：宋

朝来密雪蔽天涯，坐目丘园发素华。
初着败梧惊拥肿，久霑庭竹见欹斜。
水精不动垂千筯，云母无声落万家。
安得曾穹返收拾，莫教狼藉浑泥沙。
次韵朱伯收主簿观雪·其一
作者：释道潜
朝代：宋

朝来密雪蔽天涯，坐目丘园发素华。初著败梧惊拥肿，久沾庭竹见攲斜。水精不动垂千箸，云母无声落万家。安得曾穹返收拾，莫教狼藉浑泥沙。
次韵朱伯收主簿观雪·其二
作者：释道潜
朝代：宋
体裁：七言律诗

阴风何事吼檐牙，夜半窗前变物华。梦断只疑蟾影在，褰帏俄骇练光斜。苦侵陋巷凌寒士，强入高楼媚酒家。霁后请看庭下草，蕙兰含绿出晴沙。